cyanic-selkie/wikianc huggingface dataset:
സാമൂതിരി
സം‌വത്സരദീക്ഷ
സാമൂതിരി (രാജാക്കന്മാർ മിക്കവരും) തീപ്പെട്ടാൽ അവരുടെ സഹോദരന്മാർ അനന്തരവർ, ബന്ധുക്കൾ തുടങ്ങിയവർ ഒന്നിച്ചു കൂടി ദുഃഖം ആചരിക്കുകയും മൂന്നു ദിവസം മൃതദേഹം ദഹിപ്പിക്കാതെ കാത്ത് സൂക്ഷിക്കുകയും ചെയ്യും. ഈ സമയത്ത് ചന്ദനം തുടങ്ങിയ സുഗന്ധ ദ്രവ്യങ്ങൾ പുകച്ചു കൊണ്ടിരിക്കും. ശവദാഹത്തിനുശേഷം മറ്റു മതക്കാർ ഒഴികെ അന്ന് ജനിച്ച കുട്ടി വരെ ആബാലവൃദ്ധം ജനങ്ങളേയും ക്ഷൗരം ചെയ്യിക്കുന്നു. അന്നു മുതൽ 13 ദിവസം വെറ്റില മുറുക്കുന്നതിനും നിരോധനമുണ്ട്. 13 ദിവസം ഇത്തരത്തിൽ ദുഃഖമാചരിക്കുന്നതിനെ സം‌വത്സരദീക്ഷ എന്നാണ്‌ പറയുന്നത്.
അരിയിട്ടുവാഴ്ച
സാമൂതിരിയുടെ അരിയിട്ട് വാഴ്ച പ്രസിദ്ധമാണ്‌. രാജാവിന്റെ പട്ടാഭിഷേകമാണിത്. ബാർബോസ വിവരിക്കുന്നത് ഇങ്ങനെയാണ്‌: തീപ്പെട്ടത് കോഴിക്കോട്ടെ സാമൂതിരിയാണെങ്കിൽ പതിമൂന്നു ദിവസം സിംഹാസനം ഒഴിഞ്ഞു കിടക്കും. അടുത്ത കിരീടാവകാശിയെക്കുറിച്ച് എന്തെങ്കിലും തർക്കങ്ങൾ ഉണ്ടെങ്കിൽ അത് ഉന്നയിക്കേണ്ട സമയമാണത്. ഇതിനു ശേഷം സാമൂതിരിയുടെ സ്ഥാനാരോഹണം നടക്കും. അരിയിട്ടുവാഴ്ച എന്നാണതിനെ പറയുന്ന പേര്‌. വളരെയധികം കർമ്മങ്ങൾ ഉള്ള ഒരു ചടങ്ങാണത്. അതിനായി ബ്രാഹ്മണപുരോഹിതന്മാരും നാടുവാഴികളും ഇടപ്രഭുക്കന്മാരും മറ്റും കോവിലകത്തു ഹാജരാവുകയും വിപുലമായ ചടങ്ങുകൾ നടത്തപ്പെടുകയും ചെയ്യുന്നു. ചടങ്ങിന്റെ അവസാനത്തിൽ പരമ്പരാഗതമായ എല്ലാ നിയമങ്ങളും നിലനിർത്തുകയും മുൻ‌രാജാവിന്റെ കടങ്ങൾ വല്ലതുമുണ്ടെങ്കിൽ അത് വീട്ടുകയും മുൻ‌കാലങ്ങളിൽ നഷ്ടപ്പെട്ടതെല്ലാം വീണ്ടെടുക്കുകയും ചെയ്തുകൊള്ളാമെന്നു ചങ്ങലവിളക്ക് തൊട്ട് പുതിയ രാജാവിനെക്കൊണ്ട് പ്രതിജ്ഞ ചെയ്യിക്കുന്നു. പ്രതിജ്ഞ ചെയ്യുന്ന അവസരത്തിൽ ഊരിയ വാൾ ഇടതു കയ്യിൽ പിടിച്ചിരിക്കും. ആ വാൾ കൊണ്ട് എല്ലാം സം‌രക്ഷിച്ചുകൊള്ളാം എന്ന് സത്യം ചെയ്യണം. ഇപ്രകാരം ചെയ്യുന്ന സമയത്ത് മന്ത്രോച്ചാരണങ്ങളും സൂര്യാരാധനയും ചെയ്തുകൊണ്ട് രാജശിരസ്സിൽ അരിയിട്ട് അനുഗ്രഹിക്കുന്നു. തുടർന്ന് മന്ത്രിമാരുടേയും ഉദ്യോഗസ്ഥരുടേയും, സാമന്തന്മാർ, കൈമൾമാർ, ഇടപ്രഭുക്കൾ തുടങ്ങിയവരുടേയും കൂറു പ്രഖ്യാപനമാണ്‌.
മുൻപറഞ്ഞ 13 ദിവസവും ഏതെങ്കിലും ഒരു കയ്മൾ ആയിരിക്കും രാജഭരണം നടത്തുക. അവർക്ക് ഭരണകാര്യങ്ങളിൽ നല്ല പങ്കുണ്ടായിരിക്കും. സാമൂതിരിമാർക്ക് ദിവസവും രാവിലെ വയറാട്ടം അഥവാ വയറയുഴിച്ചിൽ എന്ന ഒരു ചടങ്ങു നടത്തിയിരുന്നു.
ഖമർ റൂഷ്
ചരിത്രം
1975ൽ ഖമർറുഷ് പ്രസ്ഥാനം കംബോഡിയയിൽ ഭരണത്തിലേറി. എന്നാൽ, രാജ്യം കുരുതിക്കളമാകുന്ന കാഴ്ചക്കാണ് പിന്നീട് ലോകം സാക്ഷ്യം വഹിച്ചത്. ഖമർറൂഷിന്റെ നാലുവർഷം നീണ്ട ഭരണകാലത്ത് രാജ്യത്ത് 20 ലക്ഷത്തോളം ആളുകൾ കൊല്ലപ്പെട്ടു. കംബോഡിയയിലെ മൊത്തം ജനസംഖ്യയുടെ നാലിലൊന്ന് വരുമിത്. വിയറ്റ്‌നാം വംശജരും തദ്ദേശീയരായ മുസ്‌ലിംകളുമാണ് പോൾ പോട്ടിന്റെ ഭരണകൂട ഭീകരതക്കിരയായവരിൽ അധികവും. വംശഹത്യക്ക് പുറമെ ആളുകളെ പട്ടിണിക്കിട്ടും അധിക ജോലി ചെയ്യിച്ചുമൊക്കെയാണ് ഭരണകൂടം ക്രൂരകൃത്യം നിർവഹിച്ചത്. ഓരോ അഞ്ചു ദിവസത്തിലും ഒരാളെ എന്നതോതിൽ ഇത്തരത്തിൽ കൊലചെയ്തുവെന്നാണ് കണക്ക്. പിന്നീട്, 1979ൽ വിയറ്റ്‌നാം പട്ടാളത്തിന്റെ സഹായത്തോടെ നടന്ന 'ഇയർ സീറോ' വിപ്ലവത്തിലൂടെ ഖമർറൂഷ് ഭരണകൂടത്തെ പുറത്താക്കുകയായിരുന്നു.
സാമൂതിരി
സദസ്സ്
സാമൂതിരിയുടെ സദസ്സിൽ മുസ്ലീങ്ങൾക്കും മൂറുകൾക്കും സ്ഥാനമുണ്ടായിരുന്നു. എല്ലാകാര്യങ്ങളിലും മറ്റുള്ളവർ (സ്ത്രീജനങ്ങൾ പോലും) ഇടപെട്ടിരുന്നു. രാജാവ് സർവ്വാഭരണ വിഭൂഷിതനായാണ് കാണപ്പെട്ടിരുന്നത്. വിദേശീയരുടെ ആഗമനത്തിനുമുൻപ് വസ്ത്രങ്ങൾ തുലോം കുറവായിരുന്നു എങ്കിലും പിന്നീട് അവർ സമ്മാനിച്ച വസ്ത്രങ്ങളും തൊപ്പിയും മറ്റും ധരിച്ചു കാണപ്പെട്ടിട്ടുണ്ട്.
ഖമർ റൂഷ്
ചരിത്രം
ഖമർ റൂഷ് ഭരണകാലത്തെ പീഡനങ്ങളുടെപേരിൽ മുൻ ജയിൽ മേധാവി, ഡച്ച് എന്ന പേരിൽ കുപ്രസിദ്ധനായ കേയിങ് ഗൂക്ക് ഇവിന്, ഐക്യ രാഷ്ട്രസഭയുടെ യുദ്ധകുറ്റങ്ങൾ കൈകാര്യം ചെയ്യുന്ന പ്രത്യേക ട്രൈബ്യൂണൽ ആജീവാനന്ത തടവ് വിധിച്ചിരുന്നു. ഖമർ റൂഷ് പാർട്ടി കംബോഡിയ ഭരിച്ച 1975 -79 വരെയുള്ള കാലത്ത് കുപ്രസിദ്ധമായ ദുവോൾ സ്ലെങ് ജയിലിൽ 14000- ത്തോളം പേരെ കൊന്നൊടുക്കിയ സംഭവത്തിൽ ഇവിടത്തെ മേധാവിയായിരുന്ന ഡച്ചിനാണ് പൂർണ ഉത്തരവാദിത്തമെന്ന് ട്രൈബ്യൂണൽ വ്യക്തമാക്കി.
സാമൂതിരി
രാജഭരണം
ആസ്ഥാനവും അതിനു കീഴിലുള്ള ഭരണപ്രദേശമായ ചേരിക്കലും തമ്മിലുള്ള ബന്ധത്തിലാണ് ഭരണം അടിസ്ഥാനപ്പെടുത്തിയിരുന്നത്. സാമൂതിരിയുടെ ഭരണത്തിൻകീഴിലുള്ള പ്രദേശങ്ങൾ ഒന്നാകെ ചേരിക്കല്ലുകൾ എന്നാണ് അറിയപ്പെട്ടിരുന്നത്. 32 ചേരിക്കല്ലുകൾ ഉണ്ടായിരുന്നു. ഇവയെല്ലാം പല നാടുവാഴികളുടെ അധികാരത്തിനു കീഴിലുമായിരുന്നു. പില്ക്കാലത്ത് ഇവ ഭിന്ന താലൂക്കിൽ പെട്ട ദേശങ്ങൾ ആയിത്തീർന്നു. ചേരിക്കൽ അധികാരിയായി സാമൂതിരി ഒരു കാര്യസ്ഥനെ നിയമിക്കും. ഇയാളാണ് ചേരിക്കൽ അധികാരി. ഈ ഉദ്യോഗസ്ഥനാണ്, കോവിലകവും അതതു ചേരിക്കല്ലിലെ കുടിയാന്മാർക്കും ഇടയിലെ കണ്ണി. ഇയാൾ തമ്പുരാന്റെ നിർദ്ദേശാനുസരണം കുടിയാന്മാരിൽ നിന്നും പാട്ടം, മിച്ചവാരം എന്നിങ്ങനെയുള്ള നികുതികൾ (അനുഭവങ്ങൾ) പിരിച്ചെടുക്കുകയും കോവിലകത്തെ ഖജനാവിൽ അടയ്ക്കുകയും ചെയ്യും. കാര്യസ്ഥനെ കൂടാതെ കണക്കെഴുത്തുകാരായ മേനോക്കികൾ (മേനോൻ), പിരിവുകാരായ കോൽക്കാർ എന്നിവരും ചേർന്നാൽ ചേരിക്കൽ പോഴ്ത്തിക്കാർ (പ്രവർത്തിക്കാർ) ആകുന്നു.
ഖമർ റൂഷ്
ചരിത്രം
ഖമർ റൂഷ് കാലത്ത് മുറിവേൽപ്പിച്ച് ചോരചിന്തൽ പതിവായിരുന്നു. ചിലരെ കൈകൾ പിന്നിൽ ബന്ധിച്ച് വ്യായാമം ചെയ്യുന്ന വടികളിൽ കെട്ടിയിട്ടിരുന്നു. അബോധാവസ്ഥയിലാകുന്നവരെ വെള്ളത്തിലേക്ക് തള്ളും. ബോധം വരുന്നതോടെ നേരത്തെ തുടങ്ങിയ പീഡനമുറ ആവർത്തിക്കും. പലരെയും മരണമാണ് കൊടിയ പീഡനത്തിൽ നിന്നും രക്ഷപ്പെടുത്തുന്നത്.
ജീവപര്യന്തം തടവു ശിക്ഷ
പോൾപോട്ടിന്റെ പ്രധാന സഹായിയും ഖമർ റൂഷിന്റെ ആശയ രൂപവത്കരണത്തിൽ നിർണായക പങ്കും വഹിച്ച നുവോൺ ചിയ,   മാവോവാദി നേതാവും  പാർട്ടിയുടെ പൊതുമുഖവുമായിരുന്ന കിയു സാംഫൻ എന്നീ 'ഉന്നത  നേതാക്കളെ, 2014 ൽ മനുഷ്യത്വവിരുദ്ധ കുറ്റകൃത്യങ്ങൾ വിചാരണ ചെയ്യുന്ന ട്രൈബ്യൂണൽ ജീവപര്യന്തം തടവിനു ശിക്ഷിച്ചു.
സാമൂതിരി
സാംസ്കാരിക സംഭാവനകൾ
750 വർഷം ഭരിച്ചുവെങ്കിലും ചുരുങ്ങിയകാലങ്ങൾ ഭരിച്ച ചേരന്മാരെയോ മറ്റുമായി തട്ടിച്ചു നോക്കുമ്പോൾ സാംസ്കാരിക സംഭാവനകൾ തുച്ഛമാണ്. വിവിധ നാടുവാഴികളും വിദേശീയരുമായുണ്ടായ യുദ്ധങ്ങളാണ് ചില ചരിത്രകാരന്മാർ ഇതിനു കാരണമായി ചൂണ്ടിക്കാണിക്കുന്നത്. അധികം സാമൂതിരിമാരും കലാസാഹിത്യസാംസ്കാരിക കാര്യങ്ങളിൽ ഒട്ടും ശ്രദ്ധയുള്ളവരായിരുന്നില്ല. മാമാങ്കത്തിന്റെ നിലപാട് സ്ഥാനം കൈക്കലാക്കുന്നത് തന്നെ, വള്ളുവക്കോനാതിരിക്ക് ലഭിച്ച അഭിമാന സൂചകമായ നടത്തിപ്പു പദവിയിൽ അസൂയ വളർന്നതുമൂലമാണ് എന്നാണ് പല ചരിത്രകാരന്മാരും വിശ്വസിക്കുന്നത്.
ഖമർ റൂഷ്
അധിക വായനയ്ക്ക്
വർഗ്ഗം:രാഷ്ട്രീയകക്ഷികൾ വർഗ്ഗം:ഖമർ റൂഷ് വർഗ്ഗം:തീവ്ര-ഇടത് രാഷ്ട്രീയം വർഗ്ഗം:ചൈന-വിരുദ്ധ വികാരം വർഗ്ഗം:കമ്മ്യൂണിസ്റ്റ് തീവ്രവാദം
സാമൂതിരി
സാംസ്കാരിക സംഭാവനകൾ
1466 മുതൽ 78 വരെ ഭരിച്ച മാനവിക്രമരാജാവാണ് ഇതിന് വിപരീതമായിരുന്നത്. അദ്ദേഹം ഒരു കവിയും പണ്ഡിതനുമായിരുന്നു. 'അനർഘരാഘവം' നാടകത്തിന്റെ വ്യഖ്യാതാവും 'വിക്രമീയം' എന്ന കൃതിയുടെ കർത്താവും അദ്ദേഹമാണ്. വിദ്വാന്മാരെ പ്രോത്സാഹിപ്പിക്കുന്നതിൽ ശ്രദ്ധയൂന്നിയ അദ്ദേഹമാണ് തളി ക്ഷേത്രത്തിൽ പണ്ഡിതന്മാരെ ആദരിക്കാനായി രേവതി പട്ടത്താനം ഏർപ്പെടുത്തിയത്. ഇതിനു പുറമേ കവികളെയും പ്രോത്സാഹിപ്പിച്ചു. ആസ്ഥാനകവികളും പണ്ഡിതരുമായി പതിനെട്ടോളം മഹദ്-വ്യക്തികൾ രാജസദസ്സിനെ അലങ്കരിച്ചിരുന്നു. ഇവർ പതിനെട്ടരക്കവികൾ എന്നറിയപ്പെടുന്നു ( പൂനം നമ്പൂതിരി= അര). മാനവിക്രമൻ, സാമൂതിരിയാകുന്നതിനു മുൻപേ തന്നെ കലാസാഹിത്യ രംഗങ്ങളിൽ ശ്രദ്ധയുള്ളയാളായിരുന്നു. അദ്ദേഹം പല പണ്ഡിതന്മാരുമായും ബന്ധം പുലർത്തുകയും ചെയ്തിരുന്നു.
എന്നാൽ പിന്നീട് സാമൂതിരിയായ മാനവേദ രാജാവ് ഇത്രയും വിശാലമനസ്കനായിരുന്നില്ല. വിദ്വൽ സദസ്സ് ഉണ്ടായിരുന്നെങ്കിലും അദ്ദേഹം പരിപോഷിപ്പിച്ചില്ല. ഗാമയുടെ വരവും യുദ്ധങ്ങളും നിമിത്തം അത്ര ശ്രദ്ധ നൽകാനായില്ല എന്നും കരുതാം. പിന്നീട് അര നൂറ്റാണ്ടോളം കഴിഞ്ഞ് (1637-1648) മാനവിക്രമ ശക്തൻതമ്പുരാന്റെ കാലത്തേ വീണ്ടും സാഹിത്യ സംരംഭങ്ങൾ‍ പുനരുജ്ജീവിച്ചുള്ളൂ. അദ്ദേഹത്തിന്റെ സമകാലികനായിരുന്ന കൊട്ടാരക്കര രാജവംശത്തിലെ ഒരംഗവും രാമനാട്ടമെന്നോ ആട്ടക്കഥ യെന്നോ പിന്നീട് അറിയപ്പെട്ട പ്രസ്ഥാനം ആരംഭിച്ചു. തെക്ക് ആട്ടക്കഥ എന്നറിഞ്ഞപ്പോൾ കോഴിക്കോട് കൃഷ്ണനാട്ടം എന്നാണ് പ്രചാരം ലഭിച്ചത്. പിന്നീട് വന്ന മാനവേദൻ സാമൂതിരിയാണ് കൃഷ്ണഗീതി രചിച്ചത്. ഇത് കൃഷ്ണാഷ്ടകം, കൃഷ്ണാട്ടം എന്നീ പേരുകളിൽ അറിയപ്പെട്ടു. ഇതിനു ശേഷം വന്ന സാമൂതിരിമാർ കലയെ പരിപോഷിപ്പിക്കുകയുണ്ടായില്ല.
പിന്നെ ഏഴു ദശകങ്ങൾക്കു ശേഷമാണ് വീണ്ടും അന്നത്തെ സാമൂതിരിയായ മാനവിക്രമൻ രാജാവിന്റെ (1729-1741) കാലത്ത് വീണ്ടും സാംസ്കാരിക ദിശയിൽ ചില പ്രവർത്തനങ്ങൾ നടന്നത്. ചേലപ്പറമ്പൻ നമ്പൂതിരി അദ്ദേഹത്തിന്റെ സദസ്സിലെ ഒരംഗമായിരുന്നു.
സാമൂതിരി കുടുംബത്തിലെ ഒരേയൊരു കവയിത്രി 1760 -ൽ ജനിച്ച മനോരമ തമ്പുരാട്ടിയാണ്. ഹൈദറിനെ ഭയന്ന് അത്മാഹൂതി ചെയ്ത സാമൂതിരിയുടെ ഭാഗിനേയിയുടെ പുത്രിയായിരുന്നു അവർ. ചേലപ്പറമ്പൻ നമ്പൂതിരിയെപ്പോലെ മുക്തകങ്ങളുടെ രചന കൊണ്ട് ആവർ പ്രസിദ്ധയായിത്തീർന്നു. ഒരുപാട് പേരെ വ്യാകരണം പഠിപ്പിച്ചിട്ടുമുണ്ട്. തമ്പുരാട്ടിയ്ക്കു ശേഷം 80 വർഷങ്ങൾ കഴിഞ്ഞാണ് പിന്നെയും കലാഹൃദയങ്ങൾ സാമൂതിരി സദസ്സിൽ വാണത്. ഏട്ടൻ തമ്പുരാൻ (1912-15) സാമൂതിരിയാവുന്നതിനു മുന്നേ തന്നെ പ്രസിദ്ധനായിത്തീർന്നു. അദ്ദേഹം നിരവധി സംസ്കൃത കാവ്യങ്ങളുടെയും ഭാഷാകൃതികളുടെയും കർത്താവായിരുന്നു. ലക്ഷ്മീകല്യാണനാടകം, ശൃംഗാരമഞ്ജരി, കേരളവിലാസം, ധ്രുവചരിതം, ശൃംഗാരപദ്യമാല, പാർവ്വതീസ്വയം‍വരം, പ്രേതകാമിനി എന്നിങ്ങനെ പല രചനകളും അദ്ദേഹത്തിന്റേതായുണ്ട്. അദ്ദേഹത്തിന്റെ സമകാലികനായിരുന്നു വി.സി. ബാലകൃഷ്ണ പണിക്കർ എന്ന കവിയും എഴുത്തുകാരനും. അദ്ദേഹത്തെയും പ്രോത്സാഹിപ്പിച്ച് ഉയർത്തിക്കൊണ്ടുവരാനും സാമൂതിരി ശ്രദ്ധ വെച്ചു. കവി വെണ്മണി അച്ഛൻ നമ്പൂതിരി യും അദ്ദേഹത്തിന്റെ സദസ്യരിലുൾപ്പെടുന്നു. പിന്നീട് അന്യം നിന്നു പോയ കലാവാസന സാമൂതിരിമാരിൽ തിരികെ കോണ്ടു വന്നത് ഇന്നത്തെ സാമൂതിരിയായ പി.സി.എം. രാജയാണ് അദ്ദേഹം തന്റെ ‘ഇസ്പേഡ് രാജാക്കന്മാർ‘ എന്ന കൃതികൊണ്ട് സാഹിത്യ പാരമ്പര്യം നിലനിർത്തിയിരിക്കുന്നു മറ്റൊരു പ്രധാന സാംസ്കാരിക സംഭവമായ മാമാങ്കത്തിലും സാമൂതിരിമാർക്ക് പങ്കുണ്ടായിരുന്നു.
മാമാങ്കം
തിരുനാവായയിൽ വച്ച് എല്ലാ 12 വർഷങ്ങൾ കൂടുമ്പോഴും ആഘോഷിച്ചിരുന്ന ഈ മാഘ മകം എന്ന മാമാങ്കം സാമൂതിരിമാരുടെ ഭരണമാറ്റത്തിനെ സൂചിപ്പിക്കുന്ന ചടങ്ങായിരുന്നു. വമ്പിച്ച ആഘോഷപരിപാടിയായി നടത്തിയിരുന്ന ഈ മാമാങ്ക വേളകൾ സാമൂതിരിയെ സാമ്പത്തികമായി തളർത്തിയിരുന്നു. വൈദേശിക ആക്രമണങ്ങൾ എല്ലാം മാമാങ്കത്തോടനുബന്ധിച്ചായിരുന്നു എന്നത് ഈ തക്കം മുതലെടുക്കാനായിരുന്നു എന്നു വേണം കണക്കാക്കുവാൻ. അവസാനത്തെ മാമാങ്കം 1755-ലാണ് നടന്നത്. ഈ സമയത്താണ് ഹൈദർ അലി കോഴിക്കോട് എത്തുന്നത്.
രേവതി പട്ടത്താനം
സാമൂതിരിയുടെ മേൽനോട്ടത്തിൽ കോഴിക്കോട്ടെ തളി ക്ഷേത്രത്തിൽ വെച്ച് നടത്തിയിരുന്ന പ്രസിദ്ധമായ വാക്യാർത്ഥ സദസ്സ്. മൂന്നാൾപ്പാടായിരുന്നു ആദ്യകാലങ്ങളിൽ അദ്ധ്യക്ഷൻ. പ്രഭാകരമീമാംസ, ഭട്ടമീമാംസ, വാസ്തുശാസ്ത്രം, വ്യാകരണം, വേദാന്തം എന്നിവയിലെല്ലാം പാണ്ഡിത്യ പരിശോധനയും വിജയികൾക്ക് പണക്കിഴിയും ഭട്ട ദാനവും നടത്തിയിരുന്നു. ഇതിൽ വിധി നിർണ്ണയിക്കുന്നത് വിദ്വൽ സദസ്സ് എന്ന സാമൂതിരിയുടെ പ്രസിദ്ധമായ പാണ്ഡിത്യ സദസ്സായിരുന്നു.
വിമർശനങ്ങൾ
സാമൂതിരിമാർ ഉപജാപങ്ങളിലൂടെയും കുതന്ത്രങ്ങളിലൂടെയുമാണ് ഭരണം കൈക്കലാക്കിയതെന്ന് ചില ചരിത്രകാരന്മാർ ആരോപിക്കുന്നു. എഴുനൂറിൽപരം വർഷങ്ങൾ സാമൂതിരിമാർ ഭരിച്ചെങ്കിലും യുദ്ധങ്ങളും പോരുകളും മാത്രം നടന്നിരുന്ന ഇവരുടെ ഭരണകാലം യാതൊരു വിധ പുരോഗമനവുമില്ലാതെ മലബാർ അധഃപതിച്ചതായാണ് ചരിത്രകാരനായ കെ.ബാലകൃഷ്ണ കുറുപ്പ് രേഖപ്പെടുത്തുന്നത്. മുസ്ലീങ്ങളുടെയും മൂറുകളുടെയും സഹായത്തോടെ നാടു ഭരിച്ചിരുന്ന അവർക്ക് മറ്റു രാജ്യങ്ങൾ കൈവശപ്പെടുത്തുക എന്നല്ലാതെ വ്യക്തമായ കാഴ്ചപ്പാടുകൾ ഉണ്ടായിരുന്നില്ല. ചേരന്മാരെപ്പോലെ കൃഷിയെ പ്രോത്സാഹിപ്പിക്കുകയോ നാടു നന്നാക്കുകയോ ഗതാഗത സം‌വിധാനം മെച്ചെപ്പെടുത്തുകയോ, പോർളാതിരിയുടേതു പോലെ ക്ഷേത്രങ്ങൾ പണിയുകയോ ഉണ്ടായില്ല. കാലാകാലങ്ങളിൽ നടന്നു വന്ന യുദ്ധങ്ങളുടെ ബാഹുല്യവുമാണ് ഇതിനെല്ലാം കാരണം എന്നും അഭിപ്രായമുണ്ട്.
ഇതും കാണുക
വർഗ്ഗം:സംസ്കാരം വർഗ്ഗം:കേരളചരിത്രം വർഗ്ഗം:രാജാക്കന്മാർ
ഫാഗസ് സിൽവറ്റിക്ക
യൂറോപ്യൻ ബീച്ച് അല്ലെങ്കിൽ കോമൺ ബീച്ച് എന്നുമറിയപ്പെടുന്ന ഫാഗസ് സിൽവറ്റിക്ക, ഫാഗാസീ എന്ന ബീച്ച് കുടുംബത്തിൽ പെട്ട ഒരു ഇലപൊഴിയും മരമാണ്.
വിവരണം
സിൽവറ്റിക്ക ഒരു വലിയ വൃക്ഷമാണ്, ഇത് 50 മീറ്റർ (160 അടി) ഉയരവും 3 മീറ്റർ (9.8 അടി) തായ്ത്തടി വ്യാസവും വരെ ഉയരത്തിൽ എത്താൻ പ്രാപ്തിയുള്ളവയാണ്. എന്നിരുന്നാലും സാധാരണഗതിയിൽ 25–35 മീറ്റർ (82–115 അടി) ഉയരവും 1.5 മീറ്റർ (4.9 അടി) തായ്ത്തടി വ്യാസവും കാണപ്പെടുന്നു. 10 വർഷം പഴക്കമുള്ള തൈകൾ ഏകദേശം 4 മീറ്റർ (13 അടി) ഉയരത്തിൽ വളരുന്നു. ഇതിന് സാധാരണ ആയുസ്സ് 150–200 വർഷമാണ്, ചിലപ്പോൾ 300 വർഷം വരെയും കണ്ടുവരുന്നുണ്ട്. കൃഷിചെയ്യുന്ന വനപ്രദേശങ്ങളിൽ സാധാരണയായി 80–120 വയസിൽ മരങ്ങൾ വെട്ടിയെടുക്കുന്നു. പൂർണ്ണവളർച്ച കൈവരിക്കാൻ 30 വർഷം വരെ ആവശ്യമാണ് (അമേരിക്കൻ ബീച്ചിനെ അപേക്ഷിച്ച്). മിക്ക മരങ്ങളെയും പോലെ, അതിന്റെ വളർച്ചയും സ്ഥലത്തെ ആശ്രയിച്ചിരിക്കുന്നു. വനമേഖലയിൽ, എഫ്. സിൽവറ്റിക്ക 30 മീറ്ററിൽ (100 അടി) വരെ വളരുന്നു. തായ്ത്തടിയിലെ ശാഖകൾ ഉയരമുള്ളതാണ്. തുറന്ന സ്ഥലങ്ങളിൽ വളരെ ചെറുതും സാധാരണയായി 15–24 മീറ്ററിൽ (50–80 അടി) കൂടുതൽ വലുതും ആയിത്തീരും.
ഇലകൾ ഒന്നിടവിട്ടതും പൂർണ്ണമായും ലഘുവും ആണ് അല്ലെങ്കിൽ ചെറുതായി ക്രെനേറ്റ് മാർജിനോടു കൂടിയതും 5-10 സെന്റിമീറ്റർ നീളവും 3-7 സെന്റിമീറ്റർ വീതിയുമുള്ളവയാണ്. ഇലയുടെ ഇരുവശത്തും 6-7 സിരകളുണ്ട് (ഫാഗസ് ഓറിയന്റാലിസിലെ 7-10 സിരകൾ). ക്രെനേറ്റ് ഇലകളുടെ സിരയുടെ അരികുകളിൽ ഓരോ പോയിന്റ് കാണപ്പെടുന്നു. സിരകൾക്കിടയിൽ പോയിന്റുകളൊന്നുമില്ല. മുകുളങ്ങൾ നീളമുള്ളതും നേർത്തതാണെങ്കിലും 15–30 മില്ലീമീറ്റർ (0.59–1.18 ഇഞ്ച്) നീളവും 2-3 മില്ലീമീറ്റർ (0.079–0.118 ഇഞ്ച്) കട്ടിയുള്ളതും എന്നാൽ 4–5 മില്ലീമീറ്റർ വരെ (0.16–0.20 ഇഞ്ച്) പുഷ്പ മുകുളങ്ങൾ കട്ടിയുള്ളതും ആണ്.
വസന്തകാലം വരെ മരത്തിൽ തുടരുന്ന ബീച്ചിന്റെ ഇലകൾ പലപ്പോഴും ശരത്കാലത്തിലാണ് കൊഴിയുന്നത്. ഈ പ്രക്രിയയെ മാർസെസെൻസ് എന്ന് വിളിക്കുന്നു. മരങ്ങൾ തൈകളായിരിക്കുമ്പോഴോ സസ്യങ്ങളുടെ കമ്പുകൾ കോതുമ്പോഴോ (ശൈത്യകാലത്ത് പോലും ബീച്ച് ഹെഡ്ജുകൾ ആകർഷകമായ സ്‌ക്രീനുകളാക്കുന്നു) ആണിത് സംഭവിക്കുന്നത്. പക്ഷേ മരം പൂർണ്ണവളർച്ച പ്രാപിക്കുമ്പോൾ താഴത്തെ ശാഖകളിൽ ഇത് സംഭവിക്കുന്നത് തുടരുന്നു.
ചെറിയ അളവിൽ വിത്തുകൾ 10 വയസ് പ്രായമുള്ളപ്പോൾ ഉത്പാദിപ്പിക്കപ്പെടാം, പക്ഷേ വൃക്ഷത്തിന് കുറഞ്ഞത് 30 വയസ്സ് വരെ പൂർണ്ണവളർച്ചയെത്താറില്ല. എഫ്. സിൽവറ്റിക്കയുടെ ആൺപൂക്കൾ ഫാഗെൽസ് നിരയുടെ ചെറിയ കാറ്റ്കിനുകളിൽ (ബീച്ചുകൾ, ചെസ്റ്റ്നട്ട്, ഓക്ക്, വാൽനട്ട്, ഹിക്കറികൾ, ബിർച്ചുകൾ, ഹോൺബീമുകൾ) കാണപ്പെടുന്നു. പെൺപൂക്കൾ ബീച്ച്നട്ട് ആയി മാറുന്നു. ചെറിയ ത്രികോണാകൃതിയിലുള്ള അണ്ടിപ്പരിപ്പ് 15-20 മില്ലിമീറ്റർ (0.59–0.79 ഇഞ്ച്) നീളവും 7-10 മില്ലീമീറ്റർ (0.28–0.39 ഇഞ്ച്) വീതിയിൽ കാണപ്പെടുന്നു. ഓരോ കാപ്സ്യൂളിലും രണ്ട് പരിപ്പ് കാണപ്പെടുന്നു. പരാഗണം 5-6 മാസം കഴിഞ്ഞ് ശരത്കാലത്തിലാണ്. വേനൽക്കാലത്തെ ചൂടുള്ളതും സൂര്യപ്രകാശമുള്ളതും വരണ്ടതുമായ കാലാവസ്ഥ തുടരുന്ന വർഷങ്ങളിൽ പുഷ്പവും വിത്ത് ഉൽപാദനവും അപൂർവ്വമായി തുടർച്ചയായി രണ്ടുവർഷം വരെ ധാരാളമായി കാണപ്പെടുന്നു.
വിതരണവും ആവാസ വ്യവസ്ഥയും
തെക്കൻ ഇംഗ്ലണ്ടിലെ സ്വദേശിയാണെന്ന് കണക്കാക്കപ്പെടുന്നുണ്ടെങ്കിലും, സമീപകാല തെളിവുകൾ സൂചിപ്പിക്കുന്നത് എഫ്. സിൽവറ്റിക്ക ബിസി 4000 വരെ ഇംഗ്ലണ്ടിലെത്തിയിട്ടില്ല, അല്ലെങ്കിൽ ഹിമയുഗത്തിനുശേഷം ഇംഗ്ലീഷ് ചാനൽ രൂപീകരിച്ച് 2,000 വർഷങ്ങൾക്ക് ശേഷമാണ് ഇംഗ്ലണ്ടിലെത്തിയത്. ഭക്ഷണത്തിനായി അണ്ടിപ്പരിപ്പ് ഉപയോഗിച്ച ശിലായുഗ മനുഷ്യരുടെ ആദ്യകാല ആമുഖമായിരിക്കാം ഇത്. ബീച്ചിനെ ഇംഗ്ലണ്ടിന്റെ തെക്ക് ഭാഗത്തുള്ള ഒരു സ്വദേശിയാണെന്നും വടക്ക് സ്വദേശിയല്ലെന്നും തരംതിരിക്കപ്പെടുന്നു. അവിടെ പലപ്പോഴും ഇവയെ 'തദ്ദേശീയ' കാടുകളിൽ നിന്ന് നീക്കംചെയ്യുന്നു. സർ ഹാരി ഗോഡ്വിൻ ഇരുമ്പുയുഗം മുതൽ ഇംഗ്ലണ്ടിന്റെ വടക്കുഭാഗത്ത് പ്രാദേശികവൽക്കരിച്ച പോളൻ രേഖകൾ രേഖപ്പെടുത്തിയിട്ടുള്ളത്. കാലാവസ്ഥാ വ്യതിയാനം മാറുന്നത് തെക്കൻ ഇംഗ്ലണ്ടിലെ ബീച്ച് ജനസംഖ്യയെ കൂടുതൽ ബാധിക്കാറുണ്ട്. ചില സൈറ്റുകളിൽ നിലവിലെ ബീച്ചിന്റെ അളവ് നിലനിർത്താൻ കഴിഞ്ഞേക്കില്ലെങ്കിലും വടക്ക്-പടിഞ്ഞാറൻ ഇംഗ്ലണ്ടിലെ ബീച്ചിന്റെ അവസ്ഥ അനുകൂലമായിരിക്കുമെന്നും അല്ലെങ്കിൽ മെച്ചപ്പെടുമെന്നും കരുതപ്പെടുന്നു. ഈ സസ്യം പലപ്പോഴും ബ്രിട്ടനിൽ നട്ടുപിടിപ്പിക്കുന്നു. അതുപോലെ, നോർവീജിയൻ ബീച്ച് ജനസംഖ്യയുടെ സ്വഭാവം ചർച്ചയ്ക്ക് വിധേയമാണ്. സ്വദേശിയാണെങ്കിൽ, അവ സ്പീഷീസുകളുടെ വടക്കൻ ശ്രേണിയെ പ്രതിനിധീകരിക്കുന്നു. എന്നിരുന്നാലും, ഈ ജനസംഖ്യ വൈക്കിംഗ് കാലഘട്ടത്തിന് മുമ്പും ശേഷവും ഡെൻമാർക്കിൽ നിന്നുള്ള മനഃപൂർവമായ ആമുഖത്തെ പ്രതിനിധീകരിക്കുന്നു എന്ന അനുമാനത്തെ തന്മാത്രാ ജനിതക വിശകലനങ്ങൾ പിന്തുണയ്ക്കുന്നു. എന്നിരുന്നാലും, വെസ്റ്റ്ഫോൾഡിലെയും നോർവേയിലെ ബെർഗന്റെ വടക്കുഭാഗത്തുള്ള സീമിലെയും ബീച്ച് ഇപ്പോൾ സ്വാഭാവികമായി വ്യാപിക്കുകയും സ്വദേശിയായി കണക്കാക്കുകയും ചെയ്യുന്നു.
പ്രത്യേകിച്ച് മണ്ണിന്റെ തരം ആവശ്യമില്ലെങ്കിലും, യൂറോപ്യൻ ബീച്ചിന് നിരവധി പ്രധാന ഘടകങ്ങൾ ആവശ്യമുണ്ട്. ഈർപ്പമുള്ള അന്തരീക്ഷം (വർഷം മുഴുവൻ നന്നായി വിതരണം ചെയ്യപ്പെടുന്ന മഴയും ഇടയ്ക്കിടെയുള്ള മൂടൽമഞ്ഞും) നന്നായി വളക്കൂറുള്ള മണ്ണും (ഇതിന് അമിതമായി വെള്ളം കെട്ടിനിൽക്കാൻ പാടില്ല). ഇത് മിതമായ ഫലഭൂയിഷ്ഠമായ, ക്ഷാരം അല്ലെങ്കിൽ നേരിയ അമ്ലഗുണമുള്ള മണ്ണിന് മുൻഗണന നൽകുന്നു. അതിനാൽ ഇത് ഒരു കളിമണ്ണു കലർന്ന തടത്തിന്റെ അടിഭാഗത്തേക്കാൾ ഒരു കുന്നിന്റെ വശത്ത് കൂടുതൽ കാണപ്പെടുന്നു. കഠിനമായ ശൈത്യകാല തണുപ്പിനെ ഇത് അതിജീവിക്കുന്നു, പക്ഷേ വസന്തകാലത്തെ മഞ്ഞ് അനുകൂലമാകുന്നില്ല. നോർവേയിലെ സമുദ്ര കാലാവസ്ഥയിൽ നട്ടുപിടിപ്പിച്ച മരങ്ങൾ ട്രോണ്ട്ഹൈം വരെ വടക്കോട്ട് വളരുന്നു. സ്വീഡനിൽ, നോർവേയിലെ പോലെ വടക്കുഭാഗത്ത് ബീച്ച് മരങ്ങൾ വളരുന്നില്ല.
ഒരു ബീച്ച് വനത്തിൽ സൂര്യരശ്മികൾ നിലത്ത് എത്താത്തതിനാൽ വനപ്രദേശം വളരെ ഇരുണ്ടതാണ്. കുറച്ച് ഇനം സസ്യങ്ങൾക്ക് മാത്രമേ അവിടെ നിലനിൽക്കാൻ കഴിയുന്നുള്ളൂ. അവിടെ പൂർണ്ണവളർച്ചയെത്താത്ത ബീച്ചുകൾ കുറച്ച് തണലാണ് ഇഷ്ടപ്പെടുന്നത്. മാത്രമല്ല സൂര്യപ്രകാശത്തിൽ മോശമായി വളരുകയും ചെയ്യാം. വ്യക്തമായ വനത്തിൽ ഒരു യൂറോപ്യൻ ബീച്ച് മുളച്ച് അമിത വരൾച്ച മൂലം നശിക്കുന്നു. കുറച്ച് ഇലകൾ മാത്രമുള്ള ഓക്കുകൾക്ക് കീഴിൽ ബീച്ച് വേഗത്തിൽ അതിന്റെ ഉയരത്തെ മറികടക്കുന്നു. ബീച്ചിന്റെ ഇടതൂർന്ന സസ്യജാലങ്ങൾ കാരണം സൂര്യപ്രകാശത്തിന്റെ അഭാവം മൂലം ഓക്ക് നശിക്കുന്നു.
ഇക്കോളജി
വേരുകളുടെ ഘടന വളരെ ആഴത്തിലല്ലാത്തതും ഉപരിതലത്തിലുമാണ് കാണപ്പെടുന്നത്. വലിയ വേരുകൾ എല്ലാ ദിശകളിലേക്കും വ്യാപിക്കുന്നു. അമാനിത, ബോലെറ്റസ്, കാന്താരെല്ലസ്, ഹെബലോമ, ലാക്റ്റേറിയസ്, റമാരിയ ഫ്ലേവസോപൊനാരിയ എന്നീ ഇനങ്ങളുൾപ്പെടെയുള്ള വിവിധതരം ഫംഗസുകളുള്ള യൂറോപ്യൻ ബീച്ച് എക്ടോമൈകോർറിസകളായി മാറുന്നു; ഈ ഫംഗസുകൾ മണ്ണിൽ വെള്ളവും പോഷകങ്ങളും വർദ്ധിപ്പിക്കുന്നതിൽ പ്രധാന പങ്കു വഹിക്കുന്നു.
തെക്കൻ ബ്രിട്ടനിലെ വനപ്രദേശങ്ങളിൽ, സഫോൾക്ക് മുതൽ കാർഡിഗൻ വരെയുള്ള ഭാഗങ്ങളിൽ ഓക്കിനേക്കാൾ കൂടുതലും ബീച്ച് മരങ്ങളാണ്. വടക്ക് ഭാഗങ്ങളിൽ കൂടുതലും ഓക്ക് മരങ്ങളാണ്. ബെൽജിയത്തിലെ ബ്രസ്സൽസിന്റെ തെക്കുകിഴക്കായി കാണപ്പെടുന്ന സോണിയൻ ഫോറസ്റ്റ് (Forêt de Soignes/Zoniënwoud) എന്നറിയപ്പെടുന്ന ഏറ്റവും മനോഹരമായ യൂറോപ്യൻ ബീച്ച് വനങ്ങളിലൊന്നാണ്. ഫ്രാൻസിലെ ഫ്രഞ്ച് വനങ്ങളിൽ 10% വരുന്ന പ്രധാന വൃക്ഷ ഇനമാണ് ബീച്ച്. റൊമാനിയയിലെ സെമെനിക്-ചൈലി കാരാസുലുയി നാഷണൽ പാർക്കിലും ഉക്രെയിനിലെ ഉഹോൾക-ഷൈറോക്കി ലുഹ് (8,800 ഹെക്ടർ (22,000 ഏക്കർ)[ വനമേഖലയിൽ ഇസ്വൊറീൽ നെറേ (5,012 ഹെക്ടർ (12,380 ഏക്കർ) എന്നിവിടങ്ങളിൽ ബീച്ച് മരങ്ങൾ കൊണ്ട് നിർമ്മിച്ച ഏറ്റവും വലിയ സ്വാഭാവികാവസ്ഥയിലുള്ള വനങ്ങൾ കാണപ്പെടുന്നു. ഈ ആവാസ വ്യവസ്ഥകളിലുള്ളത് യൂറോപ്പിലെ ഏറ്റവും വലിയ ഇരപിടുത്തക്കാരാണ് (തവിട്ട് കരടി, ചാര ചെന്നായ, ലിൻക്സ്). ഇസ്വൊറീൽ നെറേയിൽ പല വൃക്ഷങ്ങളും 350 വർഷത്തിൽ കൂടുതലും കൂടാതെ ഉഹോൾക-ഷൈറോക്കി ലുവിൽ 500 വർഷവും പഴക്കമുള്ളവയാണ്..
യൂറോപ്യൻ ബീച്ച് വസന്തകാലത്തെ വേനൽക്കാലത്തും തുടർന്ന്‌ ശരത്കാലത്തും ഗണ്യമായി വളരുന്നു. വേനൽക്കാലത്തെ അവസ്ഥ, പ്രത്യേകിച്ച് നല്ല മഴ, മുകുളങ്ങളിൽ വളരുന്നു വരുന്ന ഇലകളുടെ എണ്ണം നിർണ്ണയിക്കുന്നു. ശരത്കാലത്തിലാണ് വൃക്ഷം കൂടുതൽ കരുതൽ നടത്തുന്നത് അത് വസന്തകാലം വരെ നിലനിൽക്കുകയും ചെയ്യും. നല്ല അവസ്ഥകൾ കണക്കിലെടുക്കുമ്പോൾ, ഒരു മുകുളത്തിന് പത്തോ അതിലധികമോ ഇലകളുള്ള ഒരു തണ്ട് സൃഷ്ടിക്കാൻ കഴിയും. അഗ്രഭാഗത്തെ മുകുളം വസന്തകാലത്ത് ഒരു ഹോർമോൺ പുറപ്പെടുവിക്കുന്നു. അത് അധിക മുകുളങ്ങളുടെ വികസനം തടയുന്നു. ഈ പ്രവണത, അവയുടെ നിലനിൽപ്പിന്റെ തുടക്കത്തിൽ വളരെ ശക്തമാണെങ്കിലും, പഴയ വൃക്ഷങ്ങളിൽ ദുർബലമാവുന്നു.
വളർന്നുവരുന്നതിനുശേഷമാണ് വേരിന്റെ വളർച്ച ആരംഭിക്കുന്നത്. ആദ്യം പ്രത്യക്ഷപ്പെടുന്ന വേരുകൾ വളരെ നേർത്തതാണ് (0.5 മില്ലിമീറ്ററിൽ താഴെ വ്യാസമുള്ള). പിന്നീട്, ഭൂഗർഭ വളർച്ചയുടെ ഒരു ഭാഗത്തിനുശേഷം, കട്ടിയുള്ള വേരുകൾ സ്ഥിരമായ രീതിയിൽ വളരുന്നു.
കൃഷി
ലോകത്തിലെ മിതശീതോഷ്ണ പ്രദേശങ്ങളിലെ പാർക്കുകളിലും വലിയ പൂന്തോട്ടങ്ങളിലും വളരെ പ്രചാരമുള്ള ഒരു അലങ്കാര വൃക്ഷമാണ് യൂറോപ്യൻ ബീച്ച്. വടക്കേ അമേരിക്കയിൽ, അലങ്കാര ആവശ്യത്തിനായി നേറ്റീവ് എഫ്. ഗ്രാൻഡിഫോളിയയെക്കാൾ ഇതിന് മുൻഗണന നൽകുന്നു. ചൂടുള്ള കാലാവസ്ഥയിൽ സഹിഷ്ണുത പുലർത്തുന്നുണ്ടെങ്കിലും, മന്ദഗതിയിൽ വളരുന്നു. പൂർണ്ണവളർച്ചയെത്താൻ ശരാശരി 10 വർഷം കൂടുതൽ എടുക്കുന്നു. അമേരിക്കൻ ഐക്യനാടുകളിലെ യൂറോപ്യൻ ബീച്ച് മരങ്ങളുടെ ഏറ്റവും വലിയ ശേഖരമാണ് മസാച്യുസെറ്റ്സിലെ ബ്രൂക്ക്ലൈൻ പട്ടണം. 'ദി ലോംഗ്വുഡ് മാൾ' എന്നറിയപ്പെടുന്ന 2.5 ഏക്കർ പബ്ലിക് പാർക്ക് 1850-ന് മുമ്പ് നട്ടുപിടിപ്പിച്ചു. ഇത് അമേരിക്കയിലെ യൂറോപ്യൻ ബീച്ചുകളുടെ ഏറ്റവും പഴയ ശേഖരമായി അംഗീകാരം നല്കി.
ആകർഷകമായ വേലികൾ നിർമ്മിക്കുന്നതിന് പതിവായി ഇതിന്റെ കൊമ്പു കോതുന്നു.
പുറത്തേക്കുള്ള കണ്ണികൾ
വർഗ്ഗം:ഫ്രാൻസിലെ സസ്യജാലം വർഗ്ഗം:സ്പെയിനിലെ സസ്യജാലം വർഗ്ഗം:ഉക്രൈനിലെ സസ്യജാലം വർഗ്ഗം:അലങ്കാര വൃക്ഷങ്ങൾ വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:യൂറോപ്പിലെ സസ്യജാലം വർഗ്ഗം:ഫാഗേസീ
ഭൃഗു
ഹിന്ദുമത വിശ്വാസ പ്രകാരം പത്തു പ്രജാപതികളിലൊരാളാണ് ഭൃഗുമഹർഷി. സൃഷ്ടികർമ്മത്തിനായി തന്നെ സഹായിക്കുവാൻ ബ്രഹ്മാവ് സൃഷ്ടിച്ച പത്ത് ദേവന്മാരാണ് ആണ് പ്രജാപതികൾ എന്നറിയപ്പെട്ടത്. ബ്രഹ്മപുത്രൻ; അസുരഗുരുവായ ശുക്രാചാര്യരുടെ പിതാവാണ് ഭൃഗുമുനി.
ഭൃഗുവിന്റെ ത്രിമൂർത്തി പരീക്ഷണം
കലിയുഗാരംഭത്തിൽ, യജ്ഞങ്ങളനുഷ്ഠിച്ചുവന്ന ഋഷിമാർ ത്രിമൂർത്തികളിലാരെയാണ് അഗ്രപൂജയ്ക്ക് അർഹനാക്കേണ്ടതെന്ന കാര്യത്തിൽ നാരദമഹർഷിയോട് സംശയം ചോദിച്ചുവന്നു. ഇതറിയാനായി ദേവന്മാർ, ഭൃഗുമഹർഷിയെ പറഞ്ഞുവിട്ടു. കാലിൽ ഒരു കണ്ണുണ്ടായിരുന്ന ഭൃഗുമഹർഷി ആദ്യം ബ്രഹ്മാവിന്റെ സമീപമെത്തി തുടർന്ന്‌ പിതൃസ്ഥാനീയനായ ബ്രഹ്മാവിന്റെ സമീപത്തുചെന്ന മഹർഷി ഒരു സുഹൃത്തിനെയെന്നവണ്ണം ബ്രഹ്മാവിനെ അഭിവാദ്യം ചെയ്തു. ബ്രഹ്മാവ് കുപിതനായി മഹർഷിയെ ശകാരിച്ചു. പിന്നീട് കൈലാസത്തിലെത്തിയ മഹർഷി പരമശിവൻ പാർവതി ദേവിയെ ആലിംഗനം ചെയ്തിരിക്കു ചെയ്തിരിക്കുന്നതുകണ്ട് പരിഹസിക്കുകയും പരമശിവന്റെയും, പാർവ്വതി ദേവിയുടേയും കോപത്തിനു പാത്രമാവുകയും ചെയ്തു.
ബ്രഹ്മാനന്ദം
ജീവിതാവസാനത്തിൽ ഈ ലോകത്തിൽ നിന്നു പ്രയാണം ചെയ്തു യാതൊന്നിലാണോ ഒടുവിൽ വിലയം പ്രാപിക്കുന്നത്, അതാണ് ബ്രഹ്മം എന്നു വരുണൻ ഭൃഗു മഹർഷിക്ക് ഉപദേശം നൽകി. വരുണൻ ഉപദേശം ലഭിച്ച കിട്ടിയതിനുശേഷം ആ തത്ത്വം സാക്ഷാത്കരിക്കുന്നതിനുവേണ്ടി തപസ്സുചെയ്ത് 'അന്നം' ആണ് ബ്രഹ്മമെന്നു മനസ്സിലാക്കി വരുണനെ സമീപിച്ചു. ബ്രഹ്മത്തിന്റെ സ്ഥൂലരൂപം മാത്രമാണ് അന്നം എന്നു വിശദീകരിച്ചു വരുണൻ. വീണ്ടും തപസ്സ് ചെയ്ത് പ്രാണനാണ് ബ്രഹ്മമെന്നു മനസ്സിലാക്കിയ ഭൃഗുവിനെ വീണ്ടും തപസ്സുചെയ്യാൻ വരുണൻ ഉപദേശിച്ചു. തൽഫലമായി മനസാണ് ബ്രഹ്മമെന്നും, വീണ്ടും വിജ്ഞാനമാണ് ബ്രഹ്മമെന്നും, അവസാനം ആനന്ദമാണ് ബ്രഹ്മമെന്നും ഭൃഗു കണ്ടെത്തി. ആനന്ദമാണ് ബ്രഹ്മമെന്ന പരമതത്ത്വം എന്നു സാക്ഷാത്കരിച്ച ഭൃഗുവിൽ വരുണൻ സന്തുഷ്ടനായി എന്ന് തൈത്തിരിയോപനിഷത്തിൽ പറയുന്നു. ബ്രഹ്മതത്വാഭിന്നവുമായ ആനന്ദത്തെ ആസ്പദമാക്കിയാണ് ഈശ്വരനെ സച്ചിദാനന്ദസ്വരൂപനെന്നും മറ്റും ലക്ഷണപൂർവകം വർണ്ണിച്ചിട്ടുള്ളത്.
ദക്ഷയാഗം
സതിദേവിയുടെ ജീവത്യാഗത്തിനു കാരണമായ ദക്ഷയാഗം നടത്തിയത് പ്രധാന പുരോഹിതനായ ഭൃഗുമുനിയുടെ നേതൃത്വത്തിലാണ്. സതിദേവിയുടെ ജീവത്യാഗം കണ്ട് കോപിഷ്ഠരായ ദേവിയുടെ കൂടെപ്പോയ ശിവഗണങ്ങളെ യാഗശാലയിൽ നിന്നും ഓടിക്കാൻ ഭൃഗുമഹർഷിയാണ് യോഗാഗ്നിയിൽ നിന്നും ഋഭു എന്ന സത്വത്തെ സൃഷ്ടിച്ചത്. ആയിരം കൈകളും മൂന്നുകണ്ണുകളും ഭീകര ദംഷ്ട്രകളും ഉള്ള ഒരു ഭീകര സത്വമായിരുന്നു അത്.
വീരഭദ്രന്റേയും ഭദ്രകാളിയുടെയും നേതൃത്വത്തിൽ എത്തിയ ഭൂതഗണങ്ങൾ ഭീകരസത്വത്തെ നശിപ്പിക്കുകയും ഭൃഗു മഹർഷിയെ ഉപദ്രവിക്കുകയും ചെയ്തു. മണിമാൻ എന്ന ശിവഭൃത്യൻ ഭൃഗുവിനെ യാഗശാലയിലെ ഒരു തൂണിൽ ബന്ധിച്ചു. വീരഭദ്രൻ ഭൃഗുവിന്റെ മീശയും താടിരോമങ്ങളും ബലമായി പറിച്ചെടുത്തുവെന്നും ദേവിഭാഗവതം പറയുന്നു. ഇതോടെ ഭൃഗുമഹർഷിയുടെ അഹങ്കാരം ശമിച്ചുവത്രെ.
അവലംബം
വർഗ്ഗം:രാമായണത്തിലെ കഥാപാത്രങ്ങൾ വർഗ്ഗം:മഹാഭാരതത്തിലെ കഥാപാത്രങ്ങൾ വർഗ്ഗം:ദേവിഭാഗവതത്തിലെ കഥാപാത്രങ്ങൾ വർഗ്ഗം:ഭാഗവതത്തിലെ കഥാപാത്രങ്ങൾ വർഗ്ഗം:മഹർഷിമാർ വർഗ്ഗം:പ്രജാപതികൾ
കുസുമം ജോസഫ്
ഒന്നും, രണ്ടും കേരളനിയമസഭകളിൽ കാരിക്കോട് നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ പ്രവർത്തകയായിരുന്നു കുസുമം ജോസഫ് (ജീവിതകാലം:13 ഏപ്രിൽ 1926 – 14 ഡിസംബർ 1991). കോൺഗ്രസ് പ്രതിനിധിയായാണ് കുസുമം ജോസഫ് കേരള നിയമസഭയിലേക്കെത്തിയത്. 1926 ഏപ്രിൽ 13ന് ജനിച്ചു. ജോസഫ് എന്നായിരുന്നു പിതാവിന്റെ പേര്. 1948-ൽ ഇന്ത്യൻ നാഷണൽ കോൺഗ്രസിൽ ചേർന്നാണ് രാഷ്ട്രീയ പ്രവേശനം നടത്തിയത്.
1952-ൽ കോൺഗ്രസ് വനിതാ വിഭാഗത്തിന്റെ (മൂവാറ്റുപുഴ) വൈസ് പ്രസിഡന്റ്, സംസ്ഥാന വനിതാ ഫ്രണ്ട് വൈസ് പ്രസിഡന്റ്, ഇടുക്കി ഡി.ഡി.ഡി. അംഗം, കോൺഗ്രസ് നിയമസഭാപാർട്ടി വിപ്പ് എന്നീരംഗങ്ങളിലും ഇവർ പ്രവർത്തിച്ചിരുന്നു.
അവലംബം
വർഗ്ഗം:1926-ൽ ജനിച്ചവർ വർഗ്ഗം: 1991-ൽ മരിച്ചവർ വർഗ്ഗം:ഏപ്രിൽ 13-ന് ജനിച്ചവർ വർഗ്ഗം:ഡിസംബർ 14-ന് മരിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ വർഗ്ഗം:കേരള നിയമസഭയിലെ വനിതാ പ്രതിനിധികൾ
പന്മന ആശ്രമം
ലഘുചിത്രം|കൊല്ലം പന്മന ആശ്രമത്തിലെ ചട്ടമ്പി സ്വാമികളുടെ സമാധി ലഘുചിത്രം|കൊല്ലം പന്മന ആശ്രമത്തിലെ ചട്ടമ്പി സ്വാമികളുടെ സമാധി കൊല്ലം നഗരത്തിന്റെ വടക്കുഭാഗത്തായി 18 കിലോമീറ്റർ അകലെയാണ് പന്മന ആശ്രമം സ്ഥിതി ചെയ്യുന്നത്. ഓരോ വർഷവും ആയിരക്കണക്കിന് സഞ്ചാരികളെ ആകർഷിക്കുന്ന ഗ്രാമീണ പറുദീസയാണ് പന്മന ആശ്രമം. ഇതു സ്ഥാപിച്ചത് സ്വാമികളുടെ ഭക്തനായ കുമ്പളത്തു ശങ്കുപിള്ളയാണ്. രാഷ്ട്രീയ സ്വാതന്ത്ര്യസമര സേനാനിയും, കേരള സംസ്ഥാനത്തിന്റെ ശക്തമായ സാമൂഹിക പരിഷ്ക്കരണനുമായിരുന്നു അദ്ദേഹം. 1938 ഡിസംബറിൽ ശ്രീ ആൽബർട്സ് ശ്രീബാലാട്ടാരെകേശ്വരംരാജ് ട്രസ്റ്റ് രൂപീകരിച്ചു. മനോഹരമായ പനകളും നെൽപ്പാടങ്ങളും നിറഞ്ഞ പന്മന ആശ്രമം സ്ഥിതി ചെയ്യുന്നത്. ലളിതവും ശാന്തമായ ചുറ്റുപാടുകളും കാരണം ആയിരക്കണക്കിന് ആളുകളെ ആകർഷിക്കുന്ന ആശ്രമം ഒരു തീർത്ഥാടന കേന്ദ്രമായിരുന്നു. ലോകത്തിന്റെ എല്ലാ ഭാഗത്ത് നിന്നും. നിരവധി മഹാനായ മനുഷ്യർ ഇവിടം സന്ദർശിക്കുകയും ശാന്തവും പ്രസരിപ്പവുമായ അന്തരീക്ഷം ആസ്വദിക്കുകയും ചെയ്തു. മഹാത്മാഗാന്ധി ആശ്രമം സന്ദർശിക്കുകയും രണ്ടുദിവസത്തെ പ്രാർത്ഥനയ്ക്കായി താമസിക്കുകയും ചെയ്തു. ഇന്ന് ആശ്രമത്തിൽ വേദങ്ങൾ, പുരാണങ്ങൾ, ആയുർവേദം, സംസ്കൃത ഭാഷ, സാഹിത്യം എന്നീ മേഖലകളിൽ ഇൻഡോ-ലോജിക്കൽ പഠനങ്ങളും ഗവേഷണവും നടക്കുന്നു.
1934 ജനുവരി 19 നാണ് മഹാത്മാഗാന്ധി ഹരിജൻ ഫണ്ട് ശേഖരണാർത്ഥം പൻമന ആശ്രമം സന്ദർശിച്ചത്. തിരുവിതാംകൂറിലെത്തിയ ഗാന്ധജിയെ കോൺഗ്രസ് നേതാവായ കുമ്പളത്ത് ശങ്കുപിളള മുൻകൈ എടുത്താണ് പൻമനയ്ക്ക കൊണ്ടു വന്നത്. മഹാത്മാഗാന്ധി രണ്ട് ദിവസം അവിടെ തങ്ങി പ്രാർത്ഥന നടത്തി. ഗാന്ധിക്ക് താമസിക്കുവാൻ അന്ന് ആശ്രമം അധികൃതർ നിർമിച്ച് നൽകിയ സ്ഥലം ഗാന്ധി സ്മാരകം എന്ന പേരിൽ ഇന്നും നിലനിൽക്കുന്നണ്ട്. സന്ദർശന സ്മരണയ്ക്കായി ഗാന്ധജിയുടെ ശിഷ്യ മീരാബെൻ അന്ന് നട്ടവേപ്പ് മരവും സംരക്ഷിക്കുന്നുണ്ട്. ആശ്രമവും ഗാന്ധി സ്മാരകവും കാണാൻ വിദേശികളടക്കം നിരവധി പേരാണ് പൻമനയിൽ എത്തിക്കൊണ്ടിരിക്കുന്നത് ലഘുചിത്രം|പന്മനയിലെ ഗാന്ധി സ്മാരകം
പുറം കണ്ണികൾ
വർഗ്ഗം:കേരളത്തിലെ ആശ്രമങ്ങൾ വർഗ്ഗം:മഹാത്മാ ഗാന്ധി വർഗ്ഗം:മഹാത്മാ ഗാന്ധിയുടെ കേരള സന്ദർശനം
വാടകയ്ക്കൊരു ഹൃദയം
1978 ൽ പുറത്തിറങ്ങിയ ഒരു മലയാള ചലച്ചിത്രം ആണ്‌ വാടകയ്ക്കൊരു ഹ്യദയം. ഐ.വി.ശശി ആണ്‌ ഈ സിനിമയുടെ സംവിധായകൻ. തിരക്കഥ രചിച്ചിട്ടുള്ളത് പി. പത്മരാജൻ ആണ്‌.സുപ്രിയയുടെ ബാനറിൽ ഹരിപോത്തൻ ആണ്ണ് ഈ ചിത്രം നിർമ്മിച്ചത്.
പ്രമേയം
പി. പത്മരാജൻ തന്നെ എഴുതിയ വാടകയ്ക്കൊരു ഹൃദയം എന്ന നോവലിന്റെ ചലച്ചിത്ര രൂപമാണീ സിനിമ.
താരനിര
==പാട്ടരങ്ങ് == ഗാനങ്ങൾ :കാവാലം നാരായണപണിക്കർ ഈണം : ജി. ദേവരാജൻ .
പുറം കണ്ണികൾ
പാട്ടുപുസ്തകം ‎
നീലഗിരി മലയോര തീവണ്ടിപ്പാത
തമിഴ്‌നാട് സംസ്ഥാനത്തെ പട്ടണങ്ങളായ മേട്ടുപ്പാളയം, ഊട്ടി എന്നിവയെ ബന്ധിപ്പിക്കുന്ന മലയോര തീവണ്ടിപ്പാതയാണ് നീലഗിരി മലയോരതീവണ്ടിപ്പാത എന്നറിയപ്പെടുന്നത്. ഇത് നീലഗിരി മലനിരകളിലൂടെ നിർമ്മിച്ചിരിക്കുന്ന തീവണ്ടിപ്പാതയാണ്. റാക്ക് റെയിൽ‌വേ പാതകൾ ഉപയോഗിക്കുന്ന ഇന്ത്യയിലെ ഒരേയൊരു തീവണ്ടിപ്പാതയാണ് ഇത്.
യുനസ്കോയുടെ ലോക പൈതൃക പട്ടികയിൽ ഉൾപ്പെട്ടതിനാൽ പൈതൃക തീവണ്ടി എന്നും അറിയപ്പെടുന്നു. മണിക്കൂറിൽ ശരാശരി 10.4 കിലോമീറ്റർ വേഗതയിൽ മാത്രം സഞ്ചരിക്കുന്നതിനാൽ ഇന്ത്യയിലെ ഏറ്റവും വേഗം കുറഞ്ഞ തീവണ്ടിയാണിത്. സമുദ്ര നിരപ്പിൽനിന്ന് 330 മീറ്റർ ഉയരത്തിലുള്ള മേട്ടുപ്പാളയത്തുനിന്ന് 46 കിലോമീറ്റർ അകലെ സമുദ്രനിരപ്പിൽനിന്ന് 2200 മീറ്റർ ഉയരത്തിലുള്ള ഊട്ടിയിലേക്കാണ് ഈ വിനോദസഞ്ചാര തീവണ്ടി സഞ്ചരിക്കുന്നത്. നാലര മണിക്കൂറാണ് സ‍ഞ്ചാരസമയം.
ലോക പൈതൃക സ്മാരകങ്ങളിലൊന്നായി ഇതിനേയും ഡാർജിലിങ്ങിലെ ഹിമാലയൻ റെയിൽവേയേയും യുനസ്കോ തിരഞ്ഞെടുത്തിട്ടുണ്ട്
ചരിത്രം
thumb|left|ലോകപൈതൃകസ്മാരകമായി പ്രഖ്യാപിച്ചുകൊണ്ടുള്ള ഫലകം - [[Coonoor|കുന്നൂർ സ്റ്റേഷനിൽ നിന്നും ]] ഇന്ത്യയിലെ മലയോരതീവണ്ടിപാതകളിൽ ഏറ്റവും പുരാതന പാതകളിൽ ഒന്നായ ഇതിന്റെ നിർമ്മാണപ്രവർത്തനങ്ങൾ തുടങ്ങിയത് 1854 ലായിരുന്നു. നീണ്ട ഇടവേളക്ക് ശേഷം പിന്നീട് പ്രവർത്തനം പുനഃരാരംഭിച്ചത് 1899 ലാണ്. മദ്രാസ് റെയിൽ‌വേ കമ്പനിയാണ്‌ ബ്രിട്ടീഷ് കാലഘട്ടത്തിൽ ഇതിന്റെ പ്രവർത്തനം നടത്തിയിവന്നത്. നീരാവി എൻ‌ജിനുകൾ ഉപയോഗിച്ചുള്ളതായിരുന്നു ഈ പാതയിലെ ട്രൈനുകൾ. ജൂലൈ 2005 ൽ യുനെസ്കോ നീലഗിരി മലയോര തീവണ്ടിപ്പാതയെ ലോകപൈതൃകസ്മാരകപട്ടികയിൽപ്പെടുത്തി. ഇത് പൈതൃകസ്മാരകപ്പട്ടികയിൽ പെടുത്തിയതിനുശേഷം ഇതിന്റെ നവീകരണപ്രവർത്തനങ്ങൾ നിർത്തിവക്കപ്പെട്ടു.
നിർമ്മാണപ്രവർത്തന ഘട്ടങ്ങൾ
ഇതിന്റെ പാതയുടെ വീതി വലിപ്പത്തിൽ മീറ്റർ ഗേജ് ആണ്. മേട്ടുപ്പാളയത്തിനും കുന്നൂരിനും ഇടക്ക് തീവണ്ടി റാക് സിസ്റ്റം ഉപയോഗിച്ചാണ് ഓടുന്നത്. ഇവിടത്തെ റാക്ക് സിസ്റ്റം ആൾട്ടർനേറ്റ് ബയ്റ്റിങ്ങ് ടീത്ത് രീതിയിലുള്ളതാണ്. വലിയ കയറ്റങ്ങൾ കയറാൻ നീരാവി കൊണ്ട് പ്രവർത്തിക്കുന്ന 'X' ക്ലാസ്സിൽ പെടുന്ന എൻ‌ജിനുകളാണ് ഉപയോഗിക്കുന്നത്. 1918 - 1950 കാലഘട്ടത്തിൽ നിർമിച്ച എൻ‌ജിനുകളാണു ഇപ്പോഴും ഉപയോഗിക്കുന്നത്. നീരാവി ഉത്പാദിപ്പിക്കാൻ കൽക്കരിയാണ് പരമ്പരാഗാതമായി ഉപയോഗിക്കുന്നത്. ഒരു തവണ സർവ്വീസ് നടത്താൻ ഈ തീവണ്ടിക്ക് ഏകദേശം 8,000 ലിറ്റർ വെള്ളം ആവശ്യമാണ്. ഇതിനാവശ്യമായ വെള്ളം ഭവാനി നദിയിൽ നിന്നുമാണ് എടുക്കുന്നത്. അടുത്തകാലത്തായി ചില എൻജിനുകളിൽ തിരുച്ചിറപ്പള്ളിയിലെ ഗോൾഡൻ റോക്ക് റയിൽവേ വർക്ക്ഷോപ്പിൽ രൂപാന്തരപ്പെടുത്തി ഫർണസ് ഓയിൽ കൊണ്ടു നീരാവി ഉത്പാദിപ്പിക്കുന്നു. സ്വിറ്റ്‌സർലണ്ടിലെ സ്വിസ് ലോകോമോട്ടീവ് കമ്പനിയാണ് ഇത് നിർമ്മിച്ചിരിക്കുന്നത്. ഈ എൻ‌ജിൻ കോച്ചുകൾ റാക് സിസ്റ്റത്തിലും അല്ലാത്തതുമായ പാതകളിൽ ഉപയോഗിക്കാവുന്നതാണ്. പക്ഷേ, പുതിയ ഡീസൽ കൊണ്ട് പ്രവർത്തിക്കുന്ന കോച്ചുകൾ മുകളിലുള്ള പാതകളിൽ കുന്നൂരിനും ഊട്ടിക്കും ഇടയിൽ മാത്രമേ ഉപയോഗിക്കാൻ പറ്റുകയുള്ളൂ. പകരം=ഊട്ടിയിലേക്കുള്ള തീവണ്ടി മേട്ടുപ്പാളയം സ്റ്റേഷനിൽ|ലഘുചിത്രം|ഊട്ടിയിലേക്കുള്ള തീവണ്ടി മേട്ടുപ്പാളയം സ്റ്റേഷനിൽ റെയിൽപാളത്തിനു നടുവിൽ ഘടിപ്പിച്ചിരിക്കുന്ന സവിശേഷമായ പൽച്ചക്രത്തിൽ കൊളുത്തിപ്പിടിച്ച് മല കയറാൻ കഴിയുന്ന റാക്ക് ആൻഡ് പിനിയൻ സങ്കേതമാണ് മലകയറ്റത്തിന് തീവണ്ടിയെ സഹായിക്കുന്നത്. പൽച്ചക്രം ഉപയോഗിച്ച് കയറ്റം കയറുന്ന പാതയും വണ്ടിയും (റാക്ക് റെയിൽവേ) ഇന്ത്യയിൽ ഇവിടെ മാത്രമാണ് ഉള്ളത്. 1891-ൽ തുടങ്ങി 1908-ൽ പൂർത്തിയാക്കിയ ഇതിന്റെ നിർമ്മാണം ബ്രിട്ടീഷ് നിർമ്മാണ വിദഗ്ദ്ധരാണ് നിർവ്വഹിച്ചത്. ഈ തീവണ്ടിയുടെ ആവി എൻജിൻ സ്വിറ്റ്സർലാന്റിലെ വിന്റർത്തുരിൽ നിർമ്മിച്ചതാണ്‌.
സമയക്രമം
മേട്ടുപ്പാളയത്തിൽ ‍നിന്നുള്ള നീലഗിരി മൗണ്ടൻ റെയിൽ ആണ് ഊട്ടിയിലേക്കുള്ള റെയിൽപ്പാത. 2011 ഓടെ, റാക് പാതയിൽ ദിവസേന ഒരു ജോഡി ട്രെയിനുകൾ ആണ് ഓടുന്നത്. ഇത് മേട്ടുപ്പാളയത്ത് നിന്ന് 07:10 ന് പുറപ്പെട്ട് ഊട്ടിയിൽ 12 മണിക്ക് എത്തും. വൈകീട്ട് 2 ന് ഊട്ടിയിൽനിന്ന് പുറപ്പെട്ട് 5.35 ന് മേട്ടുപ്പാളയത്തെത്തും. കല്ലാർ അടർലി, ഹിൽനോവ്, റണ്ണിമേട്, കാട്ടേരി, വെല്ലിങ്ടൺ, ലവ്‌ഡേൽ, അറവങ്കാട് എന്നിവയാണ് ഇടയ്ക്കുള്ള സ്റ്റേഷനുകൾ
ഇത് നീലഗിരിയിൽ നിന്ന് ചെന്നൈയിലേക്ക് തിരിക്കുന്ന നീലഗീരി എക്സ്പ്രസ്സുമായി സമയബന്ധിതമാണ്. ഇത് കൂടാതെ വേനൽക്കാല പ്രത്യേക തീവണ്ടി, ഏപ്രിൽ -മേയ് മാസങ്ങളിൽ ഉണ്ട്. ഇത് മേട്ടൂപ്പാളയത്ത് നിന്ന് 09:30 മണിക്ക് പുറപ്പെട്ട് ഊട്ടിയിൽ 12:15 മണിക്ക് എത്തുന്നു. കുന്നൂരിനും ഊട്ടിക്കും ഇടക്ക് ദിവസവും നാല് ട്രെയിൻ വീതം സർവീസ്സ് നടത്തുന്നു.
ടിക്കറ്റിംഗ്
right|thumb|ലോകപൈതൃകസ്മാരകമായതു കൊണ്ട് ഇപ്പോഴും പഴയരീതിയിലുള്ള ടിക്കറ്റിംഗ് സമ്പ്രദായമാണ് ഈ പാതയിൽ
ഈ തീവണ്ടിപ്പാതയിൽ കമ്പ്യൂട്ടർ അതിഷ്ഠിതമായ ടിക്കറ്റിംഗ് സംവിധാനം ഉണ്ടെങ്കിലും ഊട്ടി-മേട്ടുപ്പാളയം റൂട്ടിൽ ഇപ്പോഴും പഴയരീതിയിലുള്ള ടിക്കറ്റ് വിതരണ സമ്പ്രദായമാണ് നിലനിൽക്കുന്നത്. ഇത് പൈതൃകസ്മാരകത്തിന്റെ സ്ഥിതി നിലനിർത്തുന്നതിന് വേണ്ടിയാണ്. പക്ഷേ, ഇന്ത്യൻ റെയിൽ‌വേയുടെ വെബ്‌സൈറ്റ് വഴിയും ഈ പാതയിലെ ടിക്കറ്റ് ബുക്കിംഗ് ചെയ്യാവുന്നതാണ്.
ഏറ്റവുമധികം ഇന്ത്യൻ സിനിമകളിൽ സ്ഥാനംപിടിച്ച തീവണ്ടിയാണ് ഇത്. ഇതിലെ രണ്ടാംക്ലാസ് യാത്രയ്ക്ക് ഒമ്പതുരൂപയും (റിസർവേഷൻസഹിതം 24 രൂപ) ഒന്നാംക്ലാസ് യാത്രയ്ക്ക്  റിസർവേഷനടക്കം 92 രൂപയുമാണ് ചാർജ്. ഒന്നാംക്ലാസിൽ 16 പേർക്ക് യാത്രചെയ്യാം. രണ്ടാംക്ലാസ് റിസർവ്ഡ് കംപാർട്ടുമെൻറിൽ 142 പേർക്കും ഓർഡിനറി കംപാർട്ടുമെൻറിൽ റിസർവേഷനില്ലാതെ 65 പേർക്കും യാത്രചെയ്യാം.
അറ്റകുറ്റപ്പണികൾ
നീരാവി കൊണ്ടു പ്രവർത്തിക്കുന്ന എൻജിനുകളുടെ ദൈനംദിന അറ്റക്കുറ്റപ്പണികൾ പ്രധാനമായും നടക്കുന്നത് കുന്നൂർ ഉള്ള സ്റ്റീം ലോക്കോമോട്ടീവ് ഷെഡ്ഡിലാണു. തിരുച്ചിറപള്ളിയിലുള്ള ഗോൾഡൻ റോക്ക് വർൿഷൊപ്പിലാണു സ്റ്റീം എൻ‌ജിനുകളുടെ വാർഷിക അറ്റക്കുറ്റപ്പണികളും, പുനർനിർമ്മാണവും നടക്കുന്നത്. മറ്റ് കാര്യേജ് കോച്ചുകളുടെ അറ്റക്കുറ്റപ്പണികൾ നടക്കുന്നത് മേട്ടുപ്പാളയം സ്റ്റേഷനിലാണ്. ഇതിന്റെ ജനപ്രീതി കൊണ്ടും, സഞ്ചരിക്കുന്ന യാത്രക്കാരുടെ എണ്ണം കൊണ്ടും, കുന്നൂർ - ഊട്ടി ഭാഗവും സ്റ്റീം കോച്ചുകൾ ഓടിക്കാനുള്ള ആവശ്യം സതേൺ റെയിൽ‌വേയുടെ പരിഗണയിലുണ്ട്.
പാത
thumb|left|ഊട്ടി സ്റ്റേഷനിൽ ട്രെയിൻ കാത്തുനിൽക്കുന്ന യാത്രക്കാർ നീലഗിരി മലയോര തീവണ്ടി, മൊത്തത്തിൽ of 46 കി.മി (28 miles) മൊത്തത്തിൽ സഞ്ചരിക്കുന്നു. ഇതിൽ 208 വളവുകളും, 16 ടണലുകളും, 250 പാലങ്ങളും ഇതിന്റെ പാതയിൽ വരുന്നു. മലകയറുന്ന യാത്ര ഏകദേശം 290മിനുറ്റ് (4.8 മണിക്കൂർ) എടുക്കുന്നു. താഴേക്കുള്ള യാത്ര 215 മിനുറ്റ് (3.6 മണിക്കൂർ) എടുക്കുന്നു. പശ്ചിമഘട്ട മലനിരകളുടെ കിഴക്കൻ ചരിവുകളിലൂടെയാണു കടന്നു പോകുന്ന പാത കോയമ്പത്തൂർ നീലഗിരി ജില്ലകളെ തമ്മിൽ ബന്ധിപ്പിക്കുന്നു. മേട്ടുപാളയം മുതൽ കുന്നൂർ വരെ പാത കുത്തനെയുള്ള കയറ്റം കൊടുംകാടിനുള്ളിലൂടെ കടന്നു പോകുന്നു.ഏഷ്യയിലെ ഏറ്റവും കുത്തനെയുള്ള കയറ്റം ഈ പാതയിലാണു (1 in 12.28 gradient). മണിക്കൂറിൽ 13 കി.മീ മാത്രം പരമാവധി വേഗതയിലാണു ഈ കയറ്റം കയറുന്നതു. കുന്നൂർ മുതൽ ഊട്ടി വരയുള്ള പാത യൂക്കാലിപ്സ് മരങ്ങൾക്കിടയിലൂടെ മനോഹരമായ പുൽമേടുകളും തേയിലത്തോട്ടങ്ങളും താണ്ടികടന്നു പോകുന്നു.
മേട്ടുപ്പാളയം പിന്നിട്ട് കുറച്ചു ദൂരം കഴിഞ്ഞാൽ റാക്ക് ആൻഡ് പിനിയൻ സംവിധാനം ഉപയോഗിച്ചാണ് വണ്ടി മല കയറുന്നത്. ഇത്രയും ദൂരം വളരെപ്പഴക്കം ചെന്ന ആവി എൻജിൻ‍‍കൊണ്ടാണ് വണ്ടി ഓടുന്നത്. കൂനൂർ എത്തുംവരെ ഈ രീതിതുടരുന്നു. കൂനൂർ മുതൽ ഊട്ടി വരെ ഡീസൽ എഞ്ചിനാണ് ഉപയോഗിക്കുന്നത്. ഈ തീവണ്ടിയാത്ര ദൃശ്യ മനോഹരമായ ഒന്നാണ്. ഇന്ന് മറ്റു മാർഗ്ഗങ്ങളിലൂടെ എളുപ്പം ഊട്ടിയിൽ എത്താമെങ്കിലും വളരെയധികം സന്ദർശകർ ഇതിന്റെ പ്രത്യേകതമൂലം ഈ തീവണ്ടിയിലാണ് ഊട്ടിയിൽ എത്തുന്നത്.
വിനോദസഞ്ചാരം
thumb|നീലഗീരി മലകളുടെ മനോഹരമായ ദൃശ്യങ്ങൾ യാത്രയിൽ കാണാം. thumb|ലവ്‌ഡേൽ സ്റ്റേഷൻ വിനോദസഞ്ചാരികളുടെ സൗകര്യാർത്ഥം കോയമ്പത്തൂർ ജങ്ഷനിൽനിന്ന് മേട്ടുപ്പാളയത്തേക്ക് രാവിലെ 5.15 ന് ബ്ലൂമൗണ്ടൻ എക്‌സ്​പ്രസ് തീവണ്ടിയുണ്ട്. 6.10 ന് തീവണ്ടി മേട്ടുപ്പാളയത്തെത്തും. ഇതേപോലെ തിരിച്ച് വൈകീട്ട് 7 ന് ബ്ലൂമൗണ്ടൻ മേട്ടുപ്പാളയത്തുനിന്ന് പുറപ്പെട്ട് രാത്രി 8.20 ന് കോയമ്പത്തൂർ ജങ്ഷനിലെത്തും.
താഴെപ്പറയുന്ന പ്രധാന സ്ഥലങ്ങളിലൂടെ ഈ ട്രെയിൻ കടന്നുപോകുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ മലയോര തീവണ്ടിപ്പാതകൾ
സൺ മൈക്രോസിസ്റ്റംസ്
സൺ ഉൽപ്പന്നങ്ങളിൽ കമ്പ്യൂട്ടർ സെർവറുകളും സ്വന്തം റിസ്ക്-അധിഷ്ഠിത സ്പാർക് പ്രൊസസർ ആർക്കിടെക്ചറിലും x86-അധിഷ്ഠിത എഎംഡി ഒപ്‌റ്റെറോൺ, ഇന്റൽ സിയോൺ പ്രോസസറുകളിലും നിർമ്മിച്ച വർക്ക്സ്റ്റേഷനുകളും ഉൾപ്പെടുന്നു. സോളാരിസ് ഓപ്പറേറ്റിംഗ് സിസ്റ്റം, ഡെവലപ്പർ ടൂളുകൾ, വെബ് ഇൻഫ്രാസ്ട്രക്ചർ സോഫ്‌റ്റ്‌വെയർ, ഐഡന്റിറ്റി മാനേജ്‌മെന്റ് ആപ്ലിക്കേഷനുകൾ എന്നിവയുൾപ്പെടെയുള്ള സോളാരിസ് ഓപ്പറേറ്റിംഗ് സിസ്റ്റം ഉൾപ്പെടെയുള്ള സോഫ്‌റ്റ്‌വെയർ ഉൽപ്പന്നങ്ങളുടെ ഒരു സ്യൂട്ടും സ്വന്തം സ്റ്റോറേജ് സിസ്റ്റങ്ങളും സൺ വികസിപ്പിച്ചെടുത്തു. ജാവാ പ്ലാറ്റ്ഫോം,എൻ.എഫ്.എസ് തുടങ്ങിയ ടെക്നോളജികളുടെ കണ്ടുപിടിത്തക്കാരായാണ്‌ സൺ അറിയപ്പെടുന്നത്.
പൊതുവേ, സൺ ഓപ്പൺ സിസ്റ്റങ്ങളുടെ, പ്രത്യേകിച്ച് യുണിക്സിന്റെ വക്താവായിരുന്നു. ഓപ്പൺ സോഴ്‌സ് സോഫ്‌റ്റ്‌വെയറിന്റെ ഒരു പ്രധാന സംഭാവന കൂടിയായിരുന്നു ഇത്, 2008-ൽ, ഓപ്പൺ സോഴ്‌സ് റിലേഷണൽ ഡാറ്റാബേസ് മാനേജ്‌മെന്റ് സിസ്റ്റമായ മൈഎസ്ക്യുഎൽ(MySQL)-ന്റെ 1 ബില്യൺ ഡോളർ നൽകി വാങ്ങി.
വിവിധ സമയങ്ങളിൽ, കാലിഫോർണിയയിലെ നെവാർക്ക് ഉൾപ്പെടെ ലോകമെമ്പാടുമുള്ള നിരവധി സ്ഥലങ്ങളിൽ സണ്ണിന് നിർമ്മാണ സൗകര്യങ്ങൾ ഉണ്ടായിരുന്നു; ഹിൽസ്ബോറോ, ഒറിഗോൺ; സ്കോട്ട്ലൻഡിലെ ലിൻലിത്ഗോയും. എന്നിരുന്നാലും, കമ്പനിയെ ഒറാക്കിൾ ഏറ്റെടുക്കുന്ന സമയത്ത്, മിക്ക നിർമ്മാണ ചുമതലകളും ഔട്ട്സോഴ്സ് ചെയ്തു.
2009 ഏപ്രിൽ 20-നു് ഒപ്പു വെച്ച ഒരു കരാർ പ്രകാരം ഒറാക്കിൾ കോർപ്പറേഷൻ 7.4 ബില്യൺ യു.എസ്. ഡോളറിനു സൺ മൈക്രോ സിസ്റ്റത്തെ 2010 ജനുവരി 27-നു് സ്വന്തമാക്കി.
ചരിത്രം
കാലിഫോർണിയയിലെ പാലോ ആൾട്ടോയിലെ സ്റ്റാൻഫോർഡ് സർവകലാശാലയിൽ ബിരുദ വിദ്യാർത്ഥിയായിരിക്കുമ്പോൾ ആൻഡി ബെക്‌ടോൾഷൈം ആണ് സണിന്റെ ആദ്യത്തെ യുണിക്സ് വർക്ക്‌സ്റ്റേഷനായ സൺ-1 എന്നതിന്റെ പ്രാരംഭ ഡിസൈൻ വിഭാവനം ചെയ്തത്. സ്റ്റാൻഫോർഡ് യൂണിവേഴ്‌സിറ്റി നെറ്റ്‌വർക്ക് കമ്മ്യൂണിക്കേഷൻസ് പ്രോജക്റ്റിനായി ബെക്‌ടോൾഷൈം യഥാർത്ഥത്തിൽ സൺ വർക്ക്‌സ്റ്റേഷൻ രൂപകൽപ്പന ചെയ്‌തത് ഒരു വ്യക്തിഗത കാഡ്(CAD) വർക്ക്‌സ്റ്റേഷനായിട്ടായിരുന്നു. വെർച്വൽ മെമ്മറി സപ്പോർട്ട് ഉള്ള യുണിക്സ് ഓപ്പറേറ്റിംഗ് സിസ്റ്റത്തെ പിന്തുണയ്ക്കുന്നതിനായി ഒരു അഡ്വാൻസ്ഡ് മെമ്മറി മാനേജ്മെന്റ് യൂണിറ്റ് (MMU) ഉള്ള മോട്ടറോള 68000 പ്രോസസറിൽ ആണ് രൂപകൽപ്പന ചെയ്തിട്ടിള്ളത്. സ്റ്റാൻഫോർഡിന്റെ കംപ്യൂട്ടർ സയൻസ് വകുപ്പിൽ നിന്നും സിലിക്കൺ വാലി സപ്ലൈ ഹൗസുകളിൽ നിന്നും ലഭിച്ച സ്പെയർ പാർട്സ് ഉപയോഗിച്ചാണ് അദ്ദേഹം ആദ്യ ഉപകരണങ്ങൾ നിർമ്മിച്ചത്.
1982 ഫെബ്രുവരി 24-ന് സ്റ്റാൻഫോർഡ് ബിരുദ വിദ്യാർത്ഥികളായ സ്കോട്ട് മക്നീലി, ആൻഡി ബെക്‌ടോൾഷൈം, വിനോദ് ഖോസ്‌ല എന്നിവർ ചേർന്ന് സൺ മൈക്രോസിസ്റ്റംസ് സ്ഥാപിച്ചു. ബെർക്ക്‌ലി സോഫ്റ്റ്‌വെയർ ഡിസ്ട്രിബ്യൂഷന്റെ (ബിഎസ്‌ഡി) പ്രൈമറി ഡെവലപ്പറായ ബെർക്ക്‌ലിയിലെ ബിൽ ജോയ് താമസിയാതെ ചേരുകയും യഥാർത്ഥ സ്ഥാപകരിൽ ഒരാളായി കണക്കാക്കുകയും ചെയ്തു. സ്റ്റാൻഫോർഡ് യൂണിവേഴ്സിറ്റി നെറ്റ്‌വർക്കിന്റെ ഇനീഷ്യലിൽ നിന്നാണ് സൺ എന്ന പേര് ഉരുത്തിരിഞ്ഞത്. 1982 ജൂലൈയിലെ ആദ്യ പാദത്തിൽ സൺ ലാഭത്തിലായിരുന്നു.
മിസ്സിസ് റിച്ചാർഡ് ബ്രിൻസ്ലി ഷെറിഡൻ (പെയിന്റിംഗ്)
1785 നും 1787 നും ഇടയിൽ തോമസ് ഗെയിൻസ്ബറോ ചിത്രീകരിച്ച എണ്ണച്ചായാചിത്രമാണ് മിസ്സിസ് റിച്ചാർഡ് ബ്രിൻസ്ലി ഷെറിഡൻ (1787). 1937-ൽ നാഷണൽ ഗാലറി ഓഫ് ആർട്ട് ഈ ചിത്രം ഏറ്റെടുത്തു. ശ്രീമതി ഷെറിഡൻ (എലിസബത്ത് ആൻ ലിൻലി) 1773-ൽ റിച്ചാർഡ് ബ്രിൻസ്ലി ഷെറിഡനെ വിവാഹം കഴിക്കുന്നതിനും കരിയർ ഉപേക്ഷിക്കുന്നതിനുമുമ്പ് ബാത്തിലും ലണ്ടനിലും പ്രൊഫഷണൽ വിജയം ആസ്വദിച്ച പ്രതിഭാധനയായ സംഗീതജ്ഞയായിരുന്നു. ഗെയിൻസ്ബറോയുടെ മുന്നിലിരിക്കുമ്പോൾ അവർക്ക് 31 വയസ്സായിരുന്നു. ഏഴു വർഷത്തിനുശേഷം ക്ഷയരോഗം ബാധിച്ച് മുപ്പത്തിയെട്ടാമത്തെ വയസ്സിൽ മരിച്ചു. 1785 നും 1787 നും ഇടയിൽ ചായാചിത്രം വരക്കുകയും 1786-ൽ ചിത്രം പാൽ മാളിലെ ഷോംബെർഗ് ഹൗസിലെ ഗെയിൻസ്ബറോയുടെ സ്റ്റുഡിയോയിൽ പ്രദർശിപ്പിച്ചു.
പശ്ചാത്തലം
എലിസബത്ത് ആൻ ഷെറിഡൻ (നീ ലിൻലി) 1754 ലെ ശരത്കാലത്തിലാണ് ജനിച്ചത്. ഉറവിടങ്ങളിൽ സെപ്റ്റംബർ 4, 5 അല്ലെങ്കിൽ 7, ആബി ഗ്രീൻ അല്ലെങ്കിൽ സെപ്റ്റംബർ 5 പിയറിപോണ്ട് സ്ട്രീറ്റ്, ബാത്ത് എന്നിങ്ങനെ കൃത്യമായ തീയതി വ്യത്യാസപ്പെടുന്നു. അവരുടെ അച്ഛൻ തോമസ് ലിൻലി, ഒരു ഇംഗ്ലീഷ് സംഗീതജ്ഞനും സംഗീതസംവിധായകനുമായിരുന്നു. അമ്മ മേരി ജോൺസൺ (1729–1820) കഴിവുള്ള സംഗീതജ്ഞ കൂടിയായിരുന്നു.എലിസബത്ത് ഈ ദമ്പതികളുടെ മൂത്ത മകളായിരുന്നു. ഒരു മൂത്ത സഹോദരനുണ്ടായിരുന്നുവെങ്കിലും കുട്ടിക്കാലത്ത് തന്നെ അദ്ദേഹം മരിച്ചു. മക്കളിൽ പലർക്കും മാതാപിതാക്കളുടെ സംഗീത കഴിവുകൾ പാരമ്പര്യമായി ലഭിച്ചിരുന്നു. 1767-ൽ ലണ്ടനിലെ കോവന്റ് ഗാർഡനിൽ വച്ച് അവൾക്ക് ഒൻപത് വയസ്സുള്ളപ്പോൾ തന്നെ സംഗീത മേളകളിൽ പാടാൻ തുടങ്ങി. തോമസ് എന്ന സഹോദരനോടൊപ്പം ഔപചാരിക വേദി ആരംഭിച്ചു.
1770 അവസാനത്തോടെ, പ്രായമായ, എന്നാൽ സമ്പന്നനായ ഒരു പ്രണയാഭ്യർത്ഥകനായ വാൾട്ടർ ലോങുമായി വിവാഹനിശ്ചയം നടത്തി. പക്ഷേ വിവാഹം നടക്കുന്നതിന് തൊട്ടുമുമ്പ് വിവാഹനിശ്ചയം അവസാനിച്ചു. 1771-ൽ ലോംഗ് അവളുടെ നഷ്ടപരിഹാരം 3,000 ഡോളർ നൽകുക കൂടാതെ 1,000 ഡോളർ വിലവരുന്ന വസ്ത്രങ്ങളും ആഭരണങ്ങളും കൂടി നൽകി.1772-ൽ റിച്ചാർഡ് ബ്രിൻസ്ലി ഷെറിഡനുമൊത്ത് അവൾ ഫ്രാൻസിലേക്ക് മാറി. അസാധുവായ ഒരു വിവാഹം 1772 മാർച്ചിൽ നടന്നിരിക്കാം. പക്ഷേ അത് സ്ഥിരീകരിക്കുന്നതിന് ഔദ്യോഗിക രേഖകളൊന്നുമില്ല. ബ്രിട്ടനിലേക്ക് മടങ്ങിയതിനുശേഷം 1773 ഏപ്രിൽ 13 നാണ് ഇരുവരും വിവാഹിതരായത്. എലിസബത്തിനെ ഫ്രാൻസെസ് ബർണി വിശേഷിപ്പിച്ചത് "മറ്റെല്ലാ ഇംഗ്ലീഷ് ഗായകരേക്കാളും ശ്രേഷ്ഠ" എന്നാണ്.പിന്നീടുള്ള പത്ര റിപ്പോർട്ടുകൾ പ്രകാരം, അവരുടെ പ്രണയബന്ധം "പടിഞ്ഞാറൻ രാജ്യത്തിന്റെ ക്ലാസിക് പ്രണയങ്ങളിലൊന്നാണ്", കൂടാതെ "ഇംഗ്ലണ്ടിലെ ഏറ്റവും സുന്ദരിയായ ഗായികയും" ആയിരുന്നു. അവർ ഔദ്യോഗികമായി വിവാഹിതരായ ശേഷം ഷെറിഡൻ അവളെ ഒരു പ്രൊഫഷണൽ സ്റ്റേജിൽ പ്രത്യക്ഷപ്പെടാൻ അനുവദിച്ചില്ല. ഒരു മാന്യൻ എന്ന നിലയിലുള്ള തന്റെ പദവിയെ ഇത് മോശമായി പ്രതിഫലിപ്പിക്കുന്നുവെന്ന് അദ്ദേഹത്തിന് തോന്നി.
എലിസബത്തിന്റെ നാട്ടിൻപുറങ്ങളോടുള്ള സ്നേഹത്തിന് വിരുദ്ധമായി ഷെറിഡൻ നഗരജീവിതം ഇഷ്ടപ്പെടുന്ന ദമ്പതികളായതിനാൽ ഷെറിഡന്റേത് ഒരു പ്രക്ഷുബ്ധമായ വിവാഹമായിരുന്നു. "ലോകത്തിന്റെ ചുഴലിക്കാറ്റിൽ നിന്ന് എന്നെ പുറത്തെടുക്കുക, ഞാൻ ജനിച്ച ജീവിതത്തിന്റെ ശാന്തവും ലളിതവുമായ രംഗങ്ങളിൽ എന്നെ ഉൾപ്പെടുത്തുക" എന്ന് എലിസബത്ത് ഭർത്താവിനോട് അപേക്ഷിച്ചു. ഷെറിഡനെപ്പോലെ എലിസബത്തിനും നിരവധി കാര്യങ്ങളുണ്ടായിരുന്നു      അവർ വളരെയധികം സമയം പിരിഞ്ഞ് ചെലവഴിച്ചു. അവൾക്ക് 36 വയസ്സുള്ളപ്പോൾ, 1790-ൽ, എലിസബത്ത് അനാരോഗ്യത്തിന്റെ ലക്ഷണങ്ങൾ കാണിക്കുന്നുണ്ടായിരുന്നുവെങ്കിലും ലണ്ടൻ സമൂഹവുമായി ഇടപഴകുന്നതിന്റെ രൂപം നിലനിർത്തേണ്ടിവന്നു.ഡെവൺഷയർ ഹൗസ് സന്ദർശിക്കുമ്പോൾ എലിസബത്ത് പ്രഭു എഡ്വേർഡ് ഫിറ്റ്സ് ജെറാൾഡിനെ കണ്ടുമുട്ടി. അവർ പ്രേമികളായി.1792 മാർച്ച് 30 ന് ഒരു പെൺകുഞ്ഞിനെ അവൾ ഗർഭം ധരിച്ചു.പ്രസവത്തിന്റെ ആഘാതം എലിസബത്തിന്റെ അസുഖം വർദ്ധിപ്പിക്കുകയും 1792 ജൂൺ 28 ന് ക്ഷയരോഗം ബാധിച്ച് മരിക്കുകയും ചെയ്തു.
അവലംബം
Citations
ഗ്രന്ഥസൂചിക
വർഗ്ഗം:നാഷണൽ ഗാലറി ഓഫ് ആർട്ടിന്റെ ശേഖരങ്ങൾ വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:തോമസ് ഗെയ്ൻസ്ബറോ വരച്ച ചിത്രങ്ങൾ
ഫെയർഫാക്സ്
ഫെയർഫാക്സ്, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ മാരിൻ കൗണ്ടിയിലുൾപ്പെട്ട ഒരു സംയോജിത നഗരമാണ്. സാൻ റഫായെൽ നഗരത്തിന് പടിഞ്ഞാറ്-വടക്കു പടിഞ്ഞാറൻ ദിശയിൽ ഏകദേശം 3.25 മൈൽ (5.2 കിലോമീറ്റർ) ദൂരെ സമുദ്രനിരപ്പിൽനിന്ന് 115 അടി (35 മീറ്റർ) ഉയരത്തിലാണ് ഫെയർഫാക്സ് നഗരം സ്ഥിതി ചെയ്യുന്നത്. 2010 ലെ സെൻസസിൽ ഈ നഗരത്തിലെ ജനസംഖ്യ 7,441 ആയിരുന്നു. അമേരിക്കൻ ഐക്യനാടുകളിൽ ഗ്രീൻ പാർട്ടിക്ക് നഗര കൌൺസിലിൽ ഭൂരിപക്ഷം നിലനിർത്തുന്ന ഒരേയൊരു നഗരമാണ് ഫെയർഫാക്സ്.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഫെയർഫാക്സ് നഗരത്തിൻറെ ആകെ വിസ്തീർണ്ണം 2.2 ചതുരശ്ര മൈൽ (5.7 ചതരുശ്ര കിലോമീറ്റർ) ആണ്. ഇതു മുഴുവനും കരഭൂമിയാണ്. ഫെയർ ഫാക്സിലെ ഭൂരിഭാഗം പ്രദേശങ്ങളും മലകളും താഴ്വരകളും അടങ്ങിയതാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സി.വി. ബാലകൃഷ്ണൻ
മലയാള സാഹിത്യ രംഗത്തെ ഒരു ചെറുകഥാകൃത്തും, നോവലിസ്റ്റും, ചലച്ചിത്ര തിരക്കഥാകൃത്തുമാണ് '''സി.വി. ബാലകൃഷ്ണൻ'''. ആത്മാവിനു ശരിയെന്നു തോന്നുന്ന കാര്യങ്ങൾ എന്ന നോവലിനു 2000-ലെ മികച്ച നോവലിനുള്ള കേരളസാഹിത്യ അക്കാദമി പുരസ്കാരം നേടിയിട്ടുണ്ട്. ചലച്ചിത്രങ്ങൾക്ക് തിരക്കഥയും രചിക്കാറുണ്ട്.
ജീവിതം
കണ്ണൂർ ജില്ലയിലെ പയ്യന്നൂരിൽ ജനിച്ചു. കാസർഗോഡ് ജില്ലയിലെ കാലിക്കടവ് എന്ന ഗ്രാമത്തിൽ താമസിക്കുന്നു. ഭാര്യ:പത്മിനി മകൻ:നന്ദൻ, മകൾ:നയന. സ്വാതന്ത്ര്യസമരസേനാനിയും രാഷ്ട്രീയപ്രവർത്തകനുമായിരുന്ന സി. കൃഷ്ണൻ നായർ ഇദ്ദേഹത്തിന്റെ അമ്മാവനാണ്. എസ്.എസ്.എൽ.സി. വിദ്യാഭ്യാസം ഫസ്റ്റ് ക്ലാസിൽ പൂർത്തിയാക്കിയ ശേഷം കണ്ണൂരിൽ അധ്യാപക പരിശീലനം നടത്തി. പതിനെട്ട് വയസിനു മുൻപെ അധ്യാപകനായി ജീവിതമാരംഭിച്ചു. തുടർന്ന് വിവിധ സ്ഥലങ്ങളിൽ അധ്യാപകനായി ജോലി ചെയ്ത ശേഷം 1979 ഡിസംബറിൽ കൽക്കട്ടയ്ക്ക് നാടു വിടുകയും ചെയ്തു. കൽക്കട്ടയിലെ സെന്റ് പോൾസ് കത്തീഡ്രലിൽ വച്ചാണ് ബാലകൃഷ്ണൻ ആയുസ്സിന്റെ പുസ്തകം എന്ന നോവൽ എഴുതുവാനാരംഭിച്ചത്.
അവലംബം
വർഗ്ഗം:മലയാള കഥാകൃത്തുക്കൾ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:മലയാളം നോവലെഴുത്തുകാർ വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
പി.ആർ. ചന്ദ്രൻ
ഒരു മലയാള നാടക കൃത്തും നാടകസംവിധായകനും സാംസ്‌കാരിക പ്രവർത്തകനുമാണ് '''പി.ആർ. ചന്ദ്രൻ''' ( - 3 മേയ് 2012).നാടകരംഗത്ത് ഏറെ മാറ്റങ്ങൾക്ക് തിരികൊളുത്തിയ ചന്ദ്രന്റെ നിരവധി നാടകങ്ങൾ ഇന്ത്യയിലെ വിവിധ സർവകലാശാലകളിലെ പുസ്തകങ്ങളായിരുന്നു. നാടകത്തിനുള്ള കേരള സാഹിത്യ അക്കാദമി അവാർഡ് നേടിയിട്ടുണ്ട്.
അവലംബം
വർഗ്ഗം:മലയാളനാടകകൃത്തുക്കൾ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വേദാധികാര നിരൂപണം
വേദം പഠിക്കുവാൻ ആരാണ് യോഗ്യൻ എന്ന വിഷയം അതി വിശദമായി വിശകലനം ചെയ്യുന്ന ചട്ടമ്പി സ്വാമികളുടെ ഒരു കൃതിയാണ് വേദാധികാരനിരൂപണം. വേദം പഠിക്കുവാനും പഠിപ്പിക്കുവാനും ഏത് സ്ത്രീക്കും പുരുഷനും അധികാരമുണ്ടെന്നും എല്ലാ വർഗത്തിലും പെട്ട അനേകമാളുകൾ വേദം പഠിക്കുകയും മന്ത്രങ്ങൾ ദർശിച്ച് ഋഷികളായി തീരുകയും ചെയ്തതായി വേദങ്ങളിൽ തെളിവുണ്ടെന്നും ഈ ഗ്രന്ഥത്തിൽ സിദ്ധാന്തിക്കുന്നു.
അവയവം
ഒരു പ്രത്യേകധർമം നിർവഹിക്കുന്ന വ്യതിരിക്ത ശരീരഭാഗമാണ് അവയവം. പരസ്പരബദ്ധമായ ഒരു പറ്റം കലകൾ (tissues) ചേർന്നതാണ് ഓരോ അവയവവും. ഒന്നോടൊന്നു കൂടിച്ചേരാതെ വേറിട്ടുനില്ക്കുന്നത് എന്നാണ് 'അവയവ' ശബ്ദത്തിന്റെ അർഥം. ജീവന്റെ എല്ലാ പ്രത്യേക സ്വഭാവങ്ങളും പ്രദർശിപ്പിക്കുന്ന ഏറ്റവും ചെറിയ ഘടകമാണ് കോശം. ഒരേ ധർമമുള്ള കോശങ്ങളുടെ സമൂഹത്തെ കല എന്നു വിളിക്കുന്നു. അവയവം എന്നത് കുറേക്കൂടി ബൃഹത്തായ ഒരു ഘടനാവിശേഷമാണ്. നഗ്നനേത്രങ്ങളാൽ കാണാൻ കഴിയുന്ന ഇത് രണ്ടോ അതിലധികമോ കലകൾ ചേർന്നുണ്ടാകുന്നു. ഒരു ശരീരധർമം നിർവഹിക്കാൻ സഹകരിച്ചു പ്രവർത്തിക്കുന്ന ഒരുകൂട്ടം അവയവങ്ങളാണ് അവയവവ്യൂഹം എന്ന പേരിലറിയപ്പെടുന്നത്. ഉദാഹരണത്തിന് അന്നനാളി, ആമാശയം, കരൾ തുടങ്ങിയ അവയവങ്ങൾ ചേർന്നു ദഹനേന്ദ്രിയവ്യൂഹം രൂപംകൊള്ളുന്നു. രക്തപര്യയനവ്യൂഹത്തിലെ അവയവങ്ങളാണ് ഹൃദയം, ധമനികൾ, സിരകൾ, കാപ്പിലറികൾ എന്നിവ. ഇല, തണ്ട്, വേര് എന്നിവ സസ്യങ്ങളുടെ വളർച്ചയ്ക്കാവശ്യമായ ശരീരഭാഗങ്ങളാണ്; പുഷ്പങ്ങൾ പ്രജനനാവയവങ്ങളും.
പരിണാമം
അവയവങ്ങൾ, വിശേഷിച്ചും മൃഗങ്ങളിൽ, ഘടനയുടെ കാര്യത്തിൽ വൈവിധ്യം നിറഞ്ഞവയാണ്. തലമുറകളിലൂടെ ആവർത്തിക്കപ്പെട്ട പ്രകൃതിനിർധാരണത്തിന്റെ (natural selection) ഫലമാണിത്. അവയവങ്ങൾ കുറവും ലളിതവുമായിരിക്കുമ്പോൾ ഒരേ അവയവത്തിനു പല ധർമങ്ങളുണ്ടായിരിക്കുക സ്വാഭാവികമാണ്. എന്നാൽ സാധാരണഗതിയിൽ ഓരോ പ്രത്യേകധർമത്തിനും പ്രത്യേകാവയവങ്ങളോ അവയവഭാഗങ്ങളോ ഉള്ളതായാണ് കണ്ടുവരുന്നത്. പരിണാമചരിത്രത്തിൽ ഏറ്റവും മുകളിലത്തെ പടിയിൽ എത്തിനില്ക്കുന്ന മനുഷ്യനെ സംബന്ധിച്ചിടത്തോളം ഇതു വളരെ ശരിയായിരിക്കുന്നു. ദഹനേന്ദ്രിയത്തിന്റെ ഏറ്റവും ലളിതമായ രൂപമാണ് അമീബയിലും മറ്റു പ്രോട്ടോസോവ(Protozoa)കളിലും കാണുന്നത്. സ്പോഞ്ചുകളിലും (Sponges) മണ്ണിരകളിലും ഇതു കുറേക്കൂടി പുരോഗമിച്ചിരിക്കുന്നു. പരിണാമഫലമായി ഉയർന്ന ജന്തുക്കളിലും മനുഷ്യനിലും വിവിധഭാഗങ്ങളുള്ള ഭിന്നാവയവങ്ങൾ ചേർന്നാണ് ദഹനേന്ദ്രിയവ്യൂഹം രൂപംകൊണ്ടിരിക്കുന്നത്.
ശരീരത്തിൽ അവയവങ്ങളുടെ സ്ഥാനം അവയുടെ ധർമത്തിന് ഏറ്റവും അനുയോജ്യമായവിധത്തിലായിരിക്കും. അവയവങ്ങളുടെ ആകൃതി, ഘടന, രൂപം എന്നിവ നിർണയിക്കുന്നതും പ്രധാനമായി അവയുടെ ധർമംതന്നെ. അണ്ഡവിഭജനാരംഭത്തോടെ പ്രാവർത്തികമാകുന്ന പല യാന്ത്രികതത്ത്വങ്ങളും തുടർച്ചയായ പ്രകൃതിനിർധാരണത്തിലൂടെ ജീവജാലങ്ങളുടെ സമമിതിയെയും ക്രമീകരണത്തെയും നിയന്ത്രിച്ചുവരുന്നു. സമമിതി രണ്ടുതരമുണ്ട്: സസ്യങ്ങളിലും താഴ്ന്നതരം ജീവികളിലും കാണപ്പെടുന്ന ആരീയസമമിതിയും (radial or axial symmetry), ആർത്രോപ്പോഡുകളിലും കശേരുകികളിലും (Vertebrates) കാണപ്പെടുന്ന ദ്വിപാർശ്വസമമിതിയും (bilateral symmetry). എന്നാൽ ബാഹ്യമായി കാണുന്ന ദ്വിപാർശ്വസമമിതി പലപ്പോഴും ആന്തരികാവയവങ്ങളെ ബാധിക്കാറില്ല. ചില പ്രോട്ടോസോവകളിൽ ഗോളാകാര (spherical) സമമിതിയും കാണുന്നുണ്ട്.
വിവിധതരം അവയവങ്ങൾ.
വിഭിന്ന സാഹചര്യങ്ങളിൽ ജീവിക്കുന്ന വ്യത്യസ്തസ്വഭാവികളായ ജന്തുക്കളുടെ അവയവങ്ങൾക്കു വൈവിധ്യമുണ്ടായിരിക്കും. ഉദാഹരണത്തിന് ജലജീവികളുടെ ചലനാവയവങ്ങൾ പത്രങ്ങളായിരിക്കുമ്പോൾ(fin), പക്ഷികളിൽ അതേ അവയവം ചിറകുകളായും(wing) കരയിൽ ജീവിക്കുന്നവയിൽ കാലുകളും കൈകളുമായും രൂപാന്തരപ്പെട്ടിരിക്കുന്നു. കശേരുകികളുടെ പാർശ്വാംഗങ്ങൾ (lateral appendages) ഓടുക, ചാടുക, നീന്തുക, പറക്കുക, പിടിച്ചു തൂങ്ങുക തുടങ്ങിയ കൃത്യങ്ങൾക്ക് അനുയോജ്യമായ വിധത്തിൽ രൂപഭേദം പ്രാപിക്കുന്നതിനു തെളിവാണ് ഇത്. മനുഷ്യന്റെ കൈ, പക്ഷികളുടെ ചിറക്, കുതിരയുടെ മുൻകാലുകൾ, തിമിംഗിലത്തിന്റെ ഫ്ളിപ്പറുകൾ (flippers) എന്നിവ വ്യത്യസ്തമാണെന്നു തോന്നാമെങ്കിലും ഇവയുടെ എല്ലുകൾ, സിരകൾ, മാംസപേശികൾ, നാഡികൾ എന്നിവ സൂക്ഷ്മമായി പഠിക്കുമ്പോൾ ഇവയുടെ ഘടനാസാമ്യം ബോധ്യമാകും. ഈ സാമ്യം പൊതുവായ ഒന്നിൽനിന്നു രൂപമെടുക്കുന്നതുകൊണ്ടുള്ളതാകാം. പലപ്പോഴും ഇവയുടെ ധർമവും ഒരേതരത്തിലാകുന്നു (ഉദാ. നായ്, തവള, പല്ലി ഇവയുടെ മുൻകാലുകൾ). മനുഷ്യന്റെ കൈ, പക്ഷിയുടെ ചിറക്, മാനിന്റെ മുൻകാലുകൾ എന്നിവ ഒരേ സമയത്ത് വ്യത്യസ്തരീതിയിലുള്ള കൃത്യങ്ങൾ നിർവഹിക്കുന്നു. സസ്യങ്ങളിലും ഈ സ്ഥിതിവിശേഷം കാണാം. വരണ്ട ഭൂമിയിൽ വളരുന്ന ചെടികളിലെ മുള്ളുകൾ സാധാരണ ചെടികളിൽ കാണുന്ന ഇലകൾക്കോ ശാഖകൾക്കോ പകരമുള്ളവയാകാം. ഡാൻഡെലിയോൺ (Dandelion) പൂവും പൈൻ മരത്തിന്റെ കോണും ഉദ്ഭവപരമായി ഒന്നുതന്നെ (homologous structure).
അവശോഷാവയവങ്ങൾ
അപ്പെൻഡിക്സ് (Vermiform appendix), സീക്കം (Caecum) തുടങ്ങിയ അവയവങ്ങൾ മനുഷ്യനിൽ വളരെ ചെറുതായും ഉപയോഗശൂന്യമായും ആണ് കാണപ്പെടുന്നത്. മുയൽ തുടങ്ങിയ ചില ജന്തുക്കളിൽ ഇവ വളരെ വികസിച്ച അവസ്ഥയിലും ദഹനേന്ദ്രിയവ്യൂഹത്തിലെ പ്രവർത്തനക്ഷമമായ ഒരു ഭാഗമായും കാണാം. നിമേഷകപടലം (nictitating membrane) അഥവാ മൂന്നാമത്തെ കൺപോള മനുഷ്യനിൽ കാണപ്പെടുന്നില്ല. പക്ഷേ പക്ഷികൾ, ഇഴജന്തുക്കൾ, ഉഭയജീവികൾ (Amphibians) എന്നിവയിൽ ഇതു കൂടുതൽ വികസിച്ചിരിക്കുന്നു. ചെവികളും വാലുകളും ചലിപ്പിക്കുന്നതിനുള്ള മാംസപേശികൾ പല കശേരുകികളിലും നന്നായി പ്രവർത്തിക്കുന്നുവെങ്കിലും മനുഷ്യനിൽ പ്രായേണ പ്രവർത്തനശൂന്യമാണ്. മുൻതലമുറക്കാരിൽ ഉണ്ടായിരുന്നതും ഉപയോഗരാഹിത്യം മൂലം ശോഷിച്ചുപോയതുമായ ഈ അവയവങ്ങൾ പാരമ്പര്യസിദ്ധിമൂലമാണ് കാണാനിടയാകുന്നത്. മനുഷ്യനിൽ കാണുന്ന 150-ഓളം 'അവശോഷാവയവങ്ങൾ' (vestigial organs) പരിണാമസിദ്ധാന്തത്തിനു തെളിവായി നിലനില്ക്കുന്നു. ഭ്രൂണത്തിലും ഇപ്രകാരമുള്ള അവശോഷാവയവങ്ങൾ കാണാം. ഉരുളക്കിഴങ്ങിന്റെ 'കണ്ണി'ന് അടുത്തുകാണുന്ന സൂക്ഷ്മമായ ഇലകൾ, കള്ളിച്ചെടിയുടെ മുള്ളുകൾ എന്നിവ സസ്യങ്ങളിലെ അവശോഷാവയവങ്ങൾക്ക് ഉദാഹരണങ്ങളാണ്. ഒരേതരത്തിൽ ഉദ്ഭവിച്ച അവയവങ്ങളിൽ കാണുന്ന ഉപരിപ്ളവമായ വ്യത്യാസങ്ങളും അവയുടെ ധർമങ്ങളിലുള്ള വ്യത്യാസങ്ങളും ജൈവപരിണാമത്തെയാണ് സൂചിപ്പിക്കുന്നത്.
അവയവവ്യൂഹങ്ങൾ.
മനുഷ്യനിൽ പ്രധാനമായി എട്ട് അവയവവ്യൂഹങ്ങളാണ് പ്രവർത്തിക്കുന്നത്. അസ്ഥിവ്യൂഹം, പേശീവ്യൂഹം എന്നിവ ശരീരത്തിനു താങ്ങും സംരക്ഷണവും ചലനക്ഷമതയും നല്കുന്നു; ദഹനേന്ദ്രിയവ്യൂഹം കഴിക്കുന്ന ഭക്ഷണത്തിലെ പോഷകപദാർഥങ്ങളെ ശരീരത്തിലേക്ക് അവശോഷണം ചെയ്യത്തക്കവണ്ണം രൂപാന്തരപ്പെടുത്തുന്നതിനും രക്തചംക്രമണവ്യൂഹം ഓക്സിജൻ, പോഷകസാധനങ്ങൾ എന്നിവയുടെ സംവഹനത്തിനും വിസർജ്യവസ്തുക്കളുടെ നിഷ്കാസനത്തിനും സഹായിക്കുന്നു. ശ്വസനേന്ദ്രിയവ്യൂഹം ശ്വാസകോശങ്ങൾക്കകത്തുവെച്ച് വാതകങ്ങളുടെ പരസ്പരമാറ്റം നടക്കുന്നതിനും ശബ്ദം പുറപ്പെടുവിക്കുന്നതിനും സഹായിക്കുന്നു. വിസർജനേന്ദ്രിയവ്യൂഹം ശാരീരികപ്രവർത്തനങ്ങളുടെ ഫലമായുണ്ടാകുന്ന വിസർജ്യപദാർഥങ്ങൾ പുറംതള്ളുവാൻ ഉപകരിക്കുന്നു. പ്രജനനവ്യൂഹം വംശവർധനവിനു കാരണമാകുന്നു; നാഡീവ്യൂഹം, അന്തഃസ്രാവിവ്യൂഹം എന്നിവ എല്ലാ വ്യൂഹങ്ങളുടെയും പരസ്പരസഹകരണത്തിനു സഹായിക്കുന്നു.
അപ്രധാനാവയവങ്ങൾ.
സവിശേഷവും എന്നാൽ പരിമിതവുമായ ധർമങ്ങളുള്ള ചില 'അപ്രധാനാവയവ'ങ്ങളും (lesser organs) ശരീരത്തിൽ കാണപ്പെടുന്നു. ഇവയെ സംബന്ധിച്ച പ്രധാന കണ്ടുപിടിത്തങ്ങൾ നടത്തിയവരുടെ പേരുകളുമായി ബന്ധപ്പെട്ടാണ് ഇവ അറിയപ്പെടുന്നത്. ജേക്കബ്സൺ അവയവം (Jacobson's Organ); മനുഷ്യനിൽ അപുഷ്ടമായി കാണപ്പെടുന്നതെങ്കിലും നാല്ക്കാലികളിൽ വളരെയധികം വികാസം പ്രാപിച്ചിട്ടുള്ള ഒരു ഘ്രാണേന്ദ്രിയം (organ of smell); കോർട്ടി അവയവം (Organ of Corti); ചെവിയിലെ കോക്ളിയാർ നാള(cochlear duct)ത്തിൽ കാണപ്പെടുന്നതും ശബ്ദഗ്രഹണസംബന്ധിയുമായ ഒരു അവയവം. 'സ്പൈറൽ അവയവം' എന്നും ഇതിനു പേരുണ്ട്); ഗോൾഗി അവയവം (Organ of Golgi); സ്നായു (tendon) വിനടുത്ത് പേശിയുടെ ഉപരിഭാഗത്തായി കാണപ്പെടുന്ന ഒരു അഗ്രാവയവം) തുടങ്ങിയവ അപ്രധാനാവയവങ്ങൾക്ക് ഉദാഹരണങ്ങളാണ്.
പുറത്തേക്കുള്ള കണ്ണികൾ
വർഗ്ഗം:ശരീരാവയവങ്ങൾ
തെലംഗാണ
thumb|തെലംഗാണ പ്രദേശത്തിന്റെ സ്ഥാനം ഇന്ത്യയിലെ ഒരു സംസ്ഥാനമാണ് തെലംഗാണ (തെലുഗു: తెలంగాణ) (മലയാളത്തിൽ തെലങ്കാന, തെലുങ്കാന എന്നിങ്ങനെയും എഴുതാറുണ്ട്). ഇന്ത്യയുടെ 29-ആമത് സംസ്ഥാനമായി 2014 ജൂൺ 2-ന് തെലംഗാണ സംസ്ഥാനം നിലവിൽ വന്നു. മുൻകാലത്ത് ഈ പ്രദേശം ആന്ധ്രപ്രദേശ് സംസ്ഥാനത്തിലുൾപ്പെട്ടിരുന്നു. വാറങ്കൽ, അദിലാബാദ്, ഖമ്മം, മഹാബുബ്നഗർ, നല്ലഗൊണ്ട, രംഗറെഡ്ഡി, കരിംനഗർ, നിസാമാബാദ്, മേഡക് എന്നീ ജില്ലകളോടൊപ്പം തലസ്ഥാനമായ ഹൈദരാബാദുംകൂടി ഉൾപ്പെടുന്ന പ്രദേശമാണിത്. കൃഷ്ണ, ഗോദാവരി എന്നീ നദികൾ ഈ പ്രദേശത്തിന്റെ പടിഞ്ഞാറു നിന്നും കിഴക്കോട്ടായി ഒഴുകുന്നു.
2009 ഡിസംബർ 9-ന്‌ തെലംഗാണ പ്രദേശത്തെ ആന്ധ്രപ്രദേശിൽ നിന്നു വേർപ്പെടുത്തി 29-ാമത്തെ സംസ്ഥാനമാക്കുമെന്ന് കേന്ദ്ര സർക്കാർ അറിയിച്ചുവെങ്കിലും അതിനെതിരെ പ്രക്ഷോഭങ്ങൾ നടന്നുകൊണ്ടിരുന്നതിനാൽ തീരുമാനം നീണ്ടു പോവുകയാണുണ്ടായത്. തെലംഗാണ ഒരു സ്വതന്ത്ര സംസ്ഥാനമാക്കാനുളള രാഷ്ട്രീയ തീരുമാനം കോൺഗ്രസ് വർക്കിംഗ് കമ്മിറ്റി (സി.ഡബ്ല്യൂ.സി.) 2013 ജൂലൈ 30-നു എടുക്കുകയും അതിനുളള നടപടികൾ ആരംഭിക്കുകയും ചെയ്തു. ഒടുവിൽ 2013 സെപ്റ്റംബർ 3ന് സംസ്ഥാനം രൂപവത്കരിക്കാൻ കേന്ദ്ര മന്ത്രിസഭ തീരുമാനം എടുത്തു. 2013 ഡിസംബർ 5'ന് മന്ത്രിതല സമിതിയുടെ കരട് റിപ്പോർട്ട്‌ കേന്ദ്ര സർക്കാരിനു സമർപ്പിച്ചു. ആന്ധ്രാ നിയമസഭയുടെ തീരുമാനം വിപരീതമായിരുന്നെങ്കിലും കേന്ദ്ര സർക്കാരിന്റെ തീരുമാന പ്രകാരം പുതിയ സംസ്ഥാനം നിലവിൽ വരുകയായിരുന്നു.
ചരിത്രം
5 ഓഗസ്റ്റ് 2019 ന് അനുഛേദം 370 റദ്ധാക്കി   2019 ഒക്‌ടോബർ 31 ന്  ജമ്മു ആൻഡ് കര്സമിർ ,ലഡാക് എന്നീ രണ്ട്‌ കേന്ദ്ര ഭരണ പ്രേദേശങ്ങൾ ആയി വന്നതിനു ശേഷം
ഭാരതത്തിൽ നിലവിൽ 28 സംസ്ഥാനങ്ങളുണ്ട്. അവസാനമായി രൂപവത്കരിച്ച സംസ്ഥാനമാണ് തെലുങ്കാന.